Pas neng Bogor, aku biasane diterke yen arep neng endi-endi. Aku biasane diterke karo simbah utowo paklike pas lagi ora nyambut gawe. Nanging, simbah lan paklike kui ora mesthi iso ngeterke aku terus. Dheweke podo duwe urusane dhewe-dhewe sing ora iso ditinggal. Pas lagi koyo ngono kui, gelem ora gelem, aku kudu numpak kendaraan umum. Numpak kendaraan umum pas kui rodo repot, soale durung ono ojek daring. Siji-siji kendaraan umum sing iso dienggo kui angkot. Masalah seko omahku tekan dalan gedhe kui adoh banget. Aku kudu mlaku kiro-kiro sekitar rong kilo luwih, supoyo iso numpak angkot. Kui pas aku isih SD. Dadani jarak sak mono kui rosone wis adoh banget.


Yogurt sakmenika kathah dipunsade kanthi regi ingkang awis wonten minimarket kaliyan supermarket. Boten kathah tiyang, mliginipun lare enem ingkang ngertos menawi Indonesia ugi gadhah yogurt tradisional. Asmanipun yogurt menika dadiah. Tiyang Minangkabau damel dadiah saking fermentasi susu maesa. Wadah kangge nyimpen dadiah inggih punika batang pring ingkang dipuntutup kangge godhong gedhang. Dadiah lumrahipun dipundahar kaliyan ampiang saking beras ketan. Salah satunggaling panggonan ingkang sadeyan ampiang dadiah inggih punika warung Lestari H. Minah wonten Bukittinggi. Dahar dadiah sae kangge kesarasan pencernaan. Daharan menika saged nyerap nutrisi kanthi optimal. Raosipun khas dadiah menika kecut lan wonten wanginipun batang pring. Sakmenika tiyang ingkang damel dadiah sampun langka. Pramila dadiah dados daharan tradisional ingkang eksklusif.


Aku iku arek e muales pol ben dikongkon ngelakoni olahraga sembarang kalir jenis e. Tapi aku iku sadar nek bobotku iku wes berlebih. Soale aku mlaku dilut ae pas nang Mal iku rasane sikilku wes njarem dan ambekanku wes menggos. Teko kono, aku iku sadar nek wes wayahe aku olahraga. Tapi berhubung aku males ngelakoni olahraga sing intensitas e abot, aku milih gawe mlaku sampe 10 ewu langkah ben dinone. Awale sih aras-arasen kabeh, opo maneh ben dinone aku kudu mlaku keliling omah sampe sak jam an ben isok nyapai target iku mau. Suwe-suwe aku maleh kulino dan mboh opo’o rasane awakku mulai enteng kabeh. Terus pas wes dalan sak wulan, aku ngecek bobotku iku wes mudun sampe 3 kg. Padahal aku gak atek diet, tapi mek mlaku iku tok.


Sapa sing ora seneng mangan cokelat? jajan iki dadi salah siji jajan sing paling laris ana ing toko lan digoleki kabeh wong saka kabeh umur. Wiwit bocah nganti wong gedhe kaneh seneng mangan coklat. Nanging mangan coklat uga perlu diwatesi. Nalika keakehan mangan coklat bisa nyebabake penyakit. Misale lara untu. Coklat sing dipangan lan nyantol ana ing untuk kudu cepet diresiki supaya ora thukul dadi bakteri lan nyebabake lara untu. Coklat iku legi, dadine yen keakehan uga bisa ningkatake kemungkinan kena diabetes. Saliyane iku, coklat bisa nggarai thukul kukul ing rai. Ora pengen toh raine kebak kukul? aja keakehan mangan coklat.


Jarene situs online sing nerangno manfaate olahraga, mlayu iku tibake akehe pol manfaate, salah sijine yoiku gawe guatno jantung ben sehat. Tapi jarene koncoku nag mlayune iku maeng mok angger mlayu ambek ora merhatekno liyane yo tambah loro kabeh. Contone koyok mlayu ora atek pemanasan sing ancene dibutuhno kanggo ngelemesno awak awit teko tangan, sikil, sampek endas. Nah gunane pemanasan iku maeng kanggo ngelemesno bagian-bagian sendi awit teko sikil sampek endas ben ora lora ambek breset utowo kesleo nag di gawe mlayu. Yo ancene apik mlayu iku tapi yo kudu ngerti carane ben ora marakno awak loro kabeh soale ora ngerti. Terus sing paling penting kudu tlaten olahragae.


Kabeh kitab suci iku mesti ngulangno ajaran sing intine noto urip nang dunyo. Salah sijine yoiku kitab al quran. Kitab iki duweni pirang-pirang ajaran sing ancene kanggo noto uripe menungso ben ora kesasar nang rusake donyo sing wes akhir iki. Jarene kyai-kyai sing ngulangno ajaran sing ono nang jero al-quran, kitab suci iki termasuk kitab sing bener-bener mulyakno menungso soale, kabeh sing dicontokno iku cerito-cerito sing bakal noto uripe menengso ben slamet teko blahine urip nang dunyo ambek akhirat. Mangkane kitab suci iki sampek saiki isek dijogo ambek digawe poro ulama, guru ngaji, ambek liyan-liyane kanggo ngulang generasi enom soale isine iku pas terus ambek jaman sing terus maju iki.


Awak dhewe mungkin sok binungung kerungu akeh versi seko cerita rakyat. Ono detail cerita sing bedo-bedo. Nanging perkoro kui wajar kanggo cerita rakyat. Cerita rakyat kui cerito sing dimidunke seko generasi sing tuwo neng generasi sing luwih enom. Sing generasi enom kuwi mengko bakal cerito meneh neng generasi selanjute. Prosese kui sing dowo kui iso gawe kemungkinan cerito kui berubah. Koyo awak dhewe ora iso baline meneh omongane guru/dosen sing podo plek. Awak dhewe mung iso jipuk intine utowo garis besar seko omongane dosen. Detail-detaile, awak dhewe tambahi dewe seko pengalaman sing ono neng pikirane awak dhewe. Dadi, cerito rakyat kui mungkin ono detail sing bedo-bedo nanging mesthi duwe alur utama sing podo.


Salah sawijining buah kang miturutku rasane enak lan bisa nyegerake awak kuwi buah strawberry. Buah kang subur uripe ing dhaerah dataran tinggi iki bisa diolah dadi panganan, ombenan, apadene campuran panganan kang maneka warna, kayata: jus, susu, selai, puding, mochi, lan liyane. Sing luwih marai nyenengake yaiku buah kang duwe rasa asem kecut lan sethithik legi iki manfaate kepetung akeh, ing antarane: bisa nyegah kanker, bisa ngundhakake imunitas awak, bisa gawe balung luwih rosa, bisa njaga kadar gula darah, bisa uga njaga kasarasaning netra manungsa. Mula, ayo wiwit padha mangan strawberry, ning aja dicampur lelegen kang akeh lho, mengko mundhak manfaate ilang.


Nag kampungku biasane ono kegiatan rutin sing biasane kanggo bocah-bacoh enom ben ngerti sejarahe kanjen nabi Muhammad S.A.W. Nah kegiatan iku jenenge Dibaan. Nag wes wayae dibaan bocah-bocah ancene dianjurno ambek tokoh agama kanggo ngelakoni dibaan iku soale iku termasuk acara sing digawe kanggo ngulangi bocah-bocah enom ben ora dadi generasi sing ora ngerti sejarah islam. Nah dibaan iku acarae iku moco sholawat bareng sing artine iku yo ngisahno perjalanane kanjeng nabi ambek dongakno kanjeng nabi ben oleh syafaate beliau maneh nag dino kiamat. Dadi bocah-bocah nang kampung gonanku iku kudu bener-bener melok kegiatan rutin iku ben dadi generasi sing apik.


Wong sing duwe tonggo kudune iso jogo kerukunan ben urip ambek tonggone iku adem ayem. Jarene koncoku tonggone iku ono wong sing ora ngurusi ambek tonggone, sak ben dinone iku yo tutupan terus lawange, ambek ora tau gembulan karo kiwo tengene, padal kiwo tengene maeng yo akehe megilan wong sing jandon. Nah sing ngunuku ancene yo ora tepak, kudune ambek tonggone iku yo mesti sing guyup ambek sing gelem ngomong ben tonggone nag ono opo-opo iku gelem ngewangi ambek ora sungkan nag ate jaluk tolong. Nah tonggo iku iso luweh apik timbang dulur, soale nag ono opo-opo mesti tonggone disek sing ngewangi mangkane karo tonggo iku kudune sing rukun.


Panganan khas daerah kui kerep dadi oleh-oleh wong-wong sing plesiran. Panganan khas kui digowo bali neng omahe supoyo dheweke iso ngiling-iling meneh suasana kota wingi kanggo cara magan panganane mau utowo sekadar kanggo supoyo wong-wong omah ora nesu. Nanging ono fenomena anyar saiki, yaiku akeh jedul kue-kue artis sing dadi oleh-oleh khas seko kota tertentu, contohe koyo Bogor Rain Cake e Shireen Sungkar lan Jogja Scrummy e Dude Herlino. Kudu diakoni, kue-kue artis kue pancen enak nanging ora ono unsur panganan utowo oleh-oleh khas seko kota kui. Bogor Rain Cake kui pancen ono kue sing dawe nganggo tales bogor. Nanging olahan tales sing dadi kue kui dudu pangan khas seko kota udan kui.


Koncoku sing gelek ngadepi bencana alam, mesti ngelengno aku nag nang wayae rendeng. Nah deke iku mesti ngandani nag ono udan deres iku biasane mesti banjir gede, dadi barang-barang sing sekirane regane iku dukur ambek apik yo kudu disimpen sak apike, soale jagani nag banjire iku gede terus akhire dadekno perkoro sing elek sing kudu diadohi. Nah anjuran iku maeng yo apik soale kanggo jogo-jogo nag ancene kedaden bencana alam koyok bancir sing biasane gelek kedaden nang daerahe koncoku. Yo nag apan rendeng mesti koncoku maeng ngelengno soale deke wes tau ngalami ora enake nag kenek banjir terus dampak sing diakibatno iku ora karoan.


Jaman saiki, wes akeh banget game sing genre ne tentang peperangan. Padahal, ket mbiyen game tentang peperangan iku wes onok. Salah sijine iku Age of Empires sing wes onok ket tahun 1997. Sesuai ambek genre ne, game iki ngongkon awak dewe nyusun strategi sak durunge engkok ngelakoni peperangan. Mulai sing nyiapno tentara sing jumlahe akeh, beraliansi ambek kerajaan sebelah, dan akeh maneh. Penyusunan stategi koyok ngono iku isok diterapno nang kehidupan sehari-hari. Segampang nyusun strategi yaopo carane gawe sinau sing tepak, iku wes dadi bentuk output nyata teko penyusunan strategi iku mau. Dadi ayo dolen Age of Empires rek, wes asik, terus hasil nyotone sing positif iku onok.


Adikku nduwe akeh banget hobi. Tapi onok siji hobi sing marai aku kagum, yaiku nail art. Nail art iku seni nglukis kuku nganggok pitek. Adekku iki seneng banget ngelukisi kuku. Gak mek kukune de’e dewe, tapi yo kukune wong liyo, termasuk kukuku. Nang omah, koleksi pitekke uakeh banget. Jare adekku seh soale nail art iku onok macem macem jenis gambare dan butuh akeh werno, dadi de’e ngoleksi pitek sing bedo-bedo wernoe. Awale ambek mamaku diomeli, tapi suwe-suwe dijarno soale tambah diomeli tambah nambah koleksi pitekke. Jare de’e nek wes jago banget kate buka jasa nail art gawe wong liyo dan digawe bisnis ngono. Yo tak dungakno ae mugo-mugo isok kedaden.


Bapak karo mamaku iku podo podo nduwe usaha dewe-dewe. Bapakku iku nduwe usaha tambak, terus mamaku nduwe warung. Wong tuwoku iku pingine engkok anake niru nduwe usaha sisan. Tapi sayange aku sek durung nduwe ketertarikan gawe mulai usaha blas. Bapakku ngarahno gawe buka usaha sing cilik-cilik ae, contohe dodolan pulsa. Akhire tak iyani ae, sopo eroh engkok aku entok untung akeh. Dimodali hp, nomer anyar, ambek saldo pulsa 500 ewu, aku mulai dodolan pulsa nang Sekolah. Dan sing gak tak songko, dadakno akeh banget konco-koncoku sing tuku pulsa nang aku. Alesane iku mergo regane luwe murah timbang nang panggon liyane. Akhire tak tekuni ae usaha dodolan pulsa iki. Bahkan dalam wektu sak tahun, aku wes isok balik modal saking akehe sing tuku pulsa nang aku.


Nonton bal-balan kuwi pancen paling nyenengake yen nonton langsung amarga energi sing dinggo kanggo ndukung kuwi bedha lan biyasane luwih gede. Ana unsur solidaritas sing ana ning suporter kuwi. Nanging amarga peristiwa sing ana ning Kanjuruhan, suporter bal-balan saiki kudu luwih waspada amarga ketertiban saiki mulai disorot. Akeh supoter sing padha seda amarga musibah kuwi lan ora ana sing nyangka yen bakal dadi apes lan malane. Kamangka kuwi, awak dhewe bareng-bareng bisa ndunga kanggo ketenangane para korban ning alam arwah uga nggawe perjanjian para suporter kedadian iki ora keulang maneh. Awak dhewe uga kudu bisa netral lan ndelok kejadian kuwi secara adil.


Nabi Musa AS iki lahir nang Mesir tahun 1527 sak durunge Masehi. Mbiyen cilike nabi Musa AS iki urip nang istanane Fir’aun ket umur 3 wulan. Pas mulai gede, Nabi Musa AS iki Nabi sing memerangi raja Fir’aun sing terkenal ambek sifat sombonge. Beliau mimpin Bani Israil gawe nyembah Allah. Atas izin Allah SWT, Nabi Musa AS iki dinehi mukjizat. Siji, isok nguripno wong sing wes mati sing tujuane gawe ngungkapno kasus pembunuhan. Loro, nduwe tongkat sing isok berubah dari ulo. Telu, isok mbelah laut merah pas diserang ambek pasukan tentarane Fir’aun. Terakhir, dianugerahi kitab Tarat sing isine tentang 10 firman Allah gawe Bani Israil.


Selama urip iki, aku methi ngerayake bakdo idul adha lan idul fitri karo keluarga. Nanging neng 2019, aku ngerayake bakdo adoh seko keluarga mergo aku lagi KKN. Rasane rodo sedih ora iso bareng karo keluarga pas hari raya Islam kui. Nanging ngerayake bakdo, karo konco-konco KKN jebul seru. Sedino, sak durunge salat, aku ngancani konco sing jupuk jurusan peternakan neng masjid-masjid cerak pondokan. Dheweke duwe program kerja ngecek-ngeceki khewan sing arep dikurban. Sesoke bar salat, awak dhewe ngewangi remaja masjid neng deso kui kanggo ngiris-ngirisi daging sing wis disembeleh. Bar kui, awak dhewe bareng-bareng mubeng deso kanggo ngebagike hasil kurban kui.


Pas awakmu lagi ngamong ponakan, kadangan pasti buntu ide kate ngajaki dolan opo ae nek arek-arek iku wes podo bosen nang omah. Nek wes ngono, awakmu isok ngajak ponakanmu dolan nang Mall gawe numpak animal ride. Animal ride iku robot dolanan sing bentuke kewan dan isok dikendarai gawe keliling Mall. Bentuke sing lucu iku pasti marakno arek cilik tertarik gawe numpak iku. Terus sisan, awak dewe isok ngenalno macem-macem jeneng kewan teko kono. Regane sing murah yo isok sisan gawe nyenengno arek cilik. Dadi gawe awakmu sing bingung kate ngajak anak utowo ponakan dolan opo, animal ride iki isok dadi alternatif.


Rumah adat yaiku bangunan omah sing digawe ambek ciri-ciri kusus sing ngelambangno karaktere wong adat kono. Omah iku yo dibangun polahe fungsine sing macem-macem contone koyok kanggo kumpulan, kanggo turu, ambek liyan-liyane sing iso gawe ngiyop wong nang adat iku maeng. Lah sing jenenge omah adat nang negoro iki iku pirang-pirang ambek macem-macem bentuke sing ancene iso digawe identitas suku, budaya ambek adat istiadat sing kelakon nang adat suku iku maeng. Sak liyane iku, omah adat saiki yo dadi identitas bangsa sing iso ngelambangno sopo bangsa iku, mari ngunu yo kenek di gawe ngenali adat iku wes pirang generasi utowo gawe identitase adat iku maeng.


Toko adat yaiku wong sing paling dianggep penting utowo wong sing duwe fungsi penting nang daerah masyarakat adat iku maeng. Sak liyane iku yo ono sing ngarani nang masyarakat nag toko adat yaiku wong sing duwe status sosial duwur nang masyarakat adat iku contone koyok wong sing dituwahno, mari ngunu wong sing ditunjuk ambek masyarakat adat iku maeng dadi pemimpin, ambek liyan-liyane sing makili masyarakat adat maeng. Mangkane nang masyarakat adat iku sing jenenge tokoh iku macem-macem, bedo suku mesti seje oleh ngarani, contone nag nang daerah gonku sing jenenge kepolo dusun, iku diarane petinggi, tapi nang daerah sunda iku diarani kuwuh.


Hania pas wayah preian sekolah, deweke lan keluargae plesir ing Papua. Ing Papua Hania nemui omah-omah kang lucu lan unik, omah iku jenenge Honai. Omah Honai yaiku rumah adat khas masyarakat Papua sing biasane ditemui ing kawasan lembah Baliem, Jayawijaya. Ing kunu dinggoni dening suku Dani, suku Yali lan suku Lani. Omah Honai kasusun saka telu jenis, yaiku honai omah gawe wong lanang, Ebei yaiku omah gawe wong wedok, lan omah Wamai yaiku omah kanggo kewan ternak. Omah honai dibangun kanti ngelumpuk dadi siji, amarga sekeluwarga ora cukup yen mung siji omah wae. Hania nyobak mlebu ing salah sijine omah Honai duwene warga deso iku. Hania seneng amarga iku dadi pengalaman pertama deweke melbu ing omah iku.


Kabeh daerah iku mesti duwe sing cenenge ciri khas, mboh iku teko klambine, budayae, utowo panganane. Lah sing jenenge makanan khas daerah yaiku panganan sing biasane dipangan nang ponggonan utowo daerah iku maeng. Lah panganan iku ora angger panganan, tapi yo duwe cirikhas sing nyimbolno utowo sing ngelambangno karakteristik daerah iku maeng, koyok contone teko rasa, terus bentuke, ambek iso teko warnai barang yo iso. Tapi kadang ono daerah sing duwe ciri khas panganan sing mirip tapi bedo rasane. Lah mari ngunu yo ono panganan sing wes saking ramene nang endi-endi sampek bingung iku aslie teko endi. Mangkane ciri khas panganan iku mesti bedo, mboh iku rasane utowo tambahan panganan sing ora ono nag enggon liyane.


Aku nek ben ketemu ambek uwong, seringe pasti seneng ambek rasa coklat. Nek pesen terang bulan opo roti bakar, pasti andalane milih rasa coklat. Jare seh nek rasa coklat iku wes pasti enake, dan aku setuju. Pengecualian gawe adikku. De’e iku buenci banget ambek sembarang olahan panganan sing terbuat teko coklat. Mbiyen pas cilik, de’e sempet seneng ambek rasa coklat. Semenjak de’e tau loro terus karo dokter gak dioleni mangan coklat, dadine yo mulai ngehindari. Akhire sampe saiki kegowo kebiasaane dan dadi benci ambek rasa coklat. Ben nek tuku jajanan, mesti milih rasa liyane pokoke sak liyane coklat. Ancene kabeh iku isok terjadi mergo kebiasaan.


Jaman saiki, lagi rame banget pembahasan aurate wong wedok. Wong-wong jauh luwe seneng gawe bahas tentang aturan aurate wong wedok, mulai teko kerudung sing kudune nutup dodo, klambi sing gak oleh nyepret nang awak, dan gak oleh nganggo celono. Padahal mereka gak sadar, nek aurate wong lanang iku yo perlu dibahas. Hal iku mergo sek akeh lanang sing lalai gawe nutup aurate saking fokuse mek aurate wong wedok tok. Aurate wong lanang iku mulai teko puser sampe lutut. Ketoke enteng, tapi sek akeh sing lalai. Opo maneh saiki akeh banget wong lanang sing senengane nganggo celono cekak dan sampe mamerno pupune. Sing koyok ngono iku wes dadi bentuk gak menutup aurat dengan bener, soale pupune ketok.


Ing salah sawijining film, yaiku Tenggelamnya Kapal van Der Wijck, ana omah adat sing disorot, yaiku omah khas adat Minangkabau sing uga diarani omah Gadang. Omah gadang iki uga dikenal karo sebutan bagonjong utawa baanjuang amarga bentuk gendhenge lancip. Miturut adat, omah gadang iki dibangun saka kayu juha sing kuat lan bisa nampung akeh beban uga ora gampang rusak. Jumlah kamar ning omah iki miturut jumlah anggota keluarga putri. Ning bangunane uga ana hiasan ukiran kaya kembang utawa sulur tanduran. Gendhenge omah gadang iki bentuke kaya sungu kebo kanggo mengeti crita Tambo Alam Minangkabau, yaiku cerita babagan wong Minang sing menang adu kebo karo wong Jawa.


Lembaga databooks.katadata.co.id, nate ngetokake laporan. Laporan mau nuduhake yen panganan batagor dadi sawijining panganan favorit ing kalangan masyarakat Indonesia. Bokmenawa akeh sabab musababe batagor dadi karemenane warga Indonesia. Siji, batagor duwe tekstur kang mawarni. Kulite crispy, campuran tepung lan daging ana sajrone krasa lembut, katambah tekstur creamy seka saos kang dadi sandhingane. Loro, panganan kang asale saka Bandung iki duwe rasa kang mawarni uga. Rasa gurih saka gorengan, banjur rasa gurih pedes saka sambel kacang, uga rasa legi saka kecap. Yen remen, adate diperesi jeruk nipis barang supaya nambah rasa asem dadi seger. Telu, panganan kang minangka cekakan saka tembung 'bakso tahu goreng' iki yen di dol dening bakul grobag kaki lima regane ora kapetung larang, mula isih bisa katumbas dening warga tanpa mikir yen kentekan dhuwit.


Koyok biasa, ben isuk konco-konco kelasku iku pasti ngenteni Risa gawe teko nang kelas. Pas areke wes teko, kabeh podo nagih burger sego gawenane Risa. Arek iku gak suwe langsung bagikno dodolane iku mau. Dadi burger segone Risa iku wes terkenal banget nang Kampus, terutama nang Fakultas iki. Dan sing paling sering tuku iku yo arek-arek jurusane. Awale de’e buka PO disik rong dino sak durunge. Mbari ngono dibatesi pesenane sampe jam 6 sore ndek dino sing podo. Pesen luwe teko jam iku gak bakal direken. Pas H-1 bengine, Risa pasti bakal sibuk gawe masak burger nasi iku. Pas bengine iku mek disiapno bahan mentahane ae, terus pas shubuh buru dimasak ben sek anget. Terus isuke, de'e langsung bagi-bagi sego burgere nang arek-arek sing pesen wingi.


Salah siji panganan khas Malang sing ora terkenal nanging enak yaiku tela saka gunung kawi. Tela iki ya kaya tela biyasa warna ungu nanging bentuke luwih cilik lan bisa dikemas ning jero besek anyaman pring. Tela iki rasane legi lan uga ngandung karbohidrat sing cocok kanggo diet lan bisa nangani masalah kesehatan pencernaa. Nanging kadang ana pedagang sing nakal, yaiku nyuntikake sari manis ning telo godhog ben rasane legi nanging ya ora alami. Biyasane pedagang nakal iki ana ning musim udan amarga wayah kuwi rasa telane ora legi. Kamangka kuwi, awak dhewe yen arep tuku tela Gunung Kawi kudu pinter nggoleke lan yen bisa ya tuku sing mentah lan digodhog dhewe.


Ing agama Katolik, ana sing identik karo babagan titah saka Gusti, yaiku titah Gusti kanggo dadi biarawati utawa dadi pastor. Sak durunge diangkat dadi biarawati utawa pastor, para pemudha iki kudu sekolah dhisik. Kanggo biarawati, ana 4 cara sing kudu dilakoni. Kaping pisan yaiku kudu ngerti syarate apa wae kaya ora oleh nikah lan kudu gelem dadi prawan seumur urip. Kaping pindho yaiku kudu cukup umur, yaiku umur 18 taun kanthi umur 40 taun. Kaping telu, yen calon biarawati nduwe anak, kudu dipastekake anake wis gedhe utawa wis mandiri. Kaping papat, calon biarawati kudu ana ning posisi kesehatan lan keuangan sing stabil amarga proses dadi biarawati iki dawa.


Indonesia iki pancen akeh rempah daerahe. Salah sijine andaliman, yaiku sing uga bisa disebut lombok batak. Andaliman iki angel ditemoni ning jaba tlatah batak amarga iklim sing cocok ya mung ning bagian lor Sumatera iki. Andaliman iki rasane pedhes nanging pedhese beda. Ing Aceh ya ana Andaliman nanging ora seakeh ning daerah asale. Bentuke kaya merica nanging cara masake bedha. Bentuke bunder cilik-cilik alan langsung bisa digawe masak yen wes digeprek. Andaliman iki wajib ana ing masakan batak amarga bisa ngasilake rasa sing anget lan khas. Andaliman iki ya bisa ngilangi ambu amis iwak lan ambu daging sing ing masakan Batak.


Nang Indonesia iku sek akeh pol kasus kemalingan. Salah siji penyebabe iku mergo kunci pintu sing manual dan gampang pol gawe dibobol. Nek gelem rodok bondo sitik, awakmu kudune nganggo kunci digital otomatis. Mbasio regane jelas luwe larang timbang kunci pintu biasa, tapi keamanan omahmu isok luwe terjamin. Hal iku mergo kunci digital iku nganggo sensor sidik jari utowo kode khusus gawe mbukake, dadi gak sembarangan uwong isok melbu nang omah. Wes ngono, nek sek dipekso melbu, kunci digital iku isok munikno alarm tanda peringatan sing berisik pol dan bakal mancing perhatian. Teko kono, maling iku pasti bakal panik dan cepet-cepet kabur. Dadi gawe awakmu sing gak kepingin kemalingan, coba deh nganggo kunci digital iki.


Ibuku kepengen tuku blender ket disik. Ibuku lagi iso tuku blender kui pas aku kuliah. Kebetulan, pas kui ibuku lagi entuk rejeki sing luwih. Ibu kui kepengen tuku blender kui ben iso gawe jus dhewe. Sak liyane kui, ibu kepengen nganggo blender kui kanggo ngaluske panganan koyo ayam, daging, lan urang. Jarena dheweke pengen gawe siomay neng omah. Pas ibuku tuku kui entuk rong wadah. Sing siji blender kanggo ngejus lan sing keloro kui kanggo ngaluse panganan. Nanging ibuku ora yakin yen sing keloro kui iso dienggo giling daging. Dadine ibu tuku meneh, nanging jebul kui blender sing salah. Sing dituku kui sebenere kanggo nyacah sayuran. Tekan saiki, blender sing ketelu kui rung tau dibuka seko kerduse.


Nag ngopi nang salah sijine kafe nag jogja koncoku mesti senengane teh jurek (Lemon Tea), padahal nag omah yo iso gawe teh jeruk dewe. Nag pengen gawe dewe nang omah yo mok nyiap no teh, banyu panas, ambek jeruk. Ngunu ae yo koncoku senengane ngejak nag kafe jare alasane nag nang kafe ono sing es. Dadi, ora mok angger panas tok. Masio nang kafe jaceren koncoku lengkap tapi aku ora seneng karo kopine soale mesti ngampas, terus ampase nag diombe mesti kantel nag untu. Iki sing garae aku ora senenge pol. Padahal asline aku yo seneng ambek kopi. Tapi nag ndelok sing ngeladeni kopi koyok ngunu maleh ora seneng tuku kopi nag kafe utowo warung pinggiran.


Saiki wes bulan mei wayah e wong islam iki riyoyoan. mari sak wulan muput oleh e ngelakoni poso. raihan atine bungah amarga yen dino riyoyo mesti bocah e duwe kelambi anyar ditukokno ibune ning pasar . raihan mesti ditukokno kelambi telu karo ibune. yen wayah e riyoyoan iki raihan tangi isuk ben ora kari oleh e semabayang riyoyo e . rehan budhal e isuk nemen nganti ga onok wong seng budal dadine rehan baris onok ngarep dewe oleh e sembayang. akhire sembayang riyoyo e dilakokake. yen marine sembayang mesti onok khotbah . rehan ngerungokno khotbah e sing temen-temen. buyar e semabyang rehan cerito karo ibuk e mbakas khotbah isuk mau sing bahas zakat. rehan takon ning ibune opo rehan wis dibayari ibune zakat. rehan ora bayar dewe amarga dewek e durung kerjo isih sekolah.


Salah siji mukjizat nabi Yusuf yaiku bisa ngerti apa artine impen. Nalika iku Nabi Yusuf diangkat dari anak karo Raja. Nabi Yusuf diramut lan disayang banget karo raja iku. Nganti ing suatu dina, Nabi Yusuf difitnah karo Zulaikah utawa Ibu Angkate yen Yusuf nggoda Zulaikha. Akhire Nabi Yusuf dipenjara senajan ora salah. Ngerti Nabi Yusuf bisa ngerteni artine impen, Raja marani Yusuf kanggo nakok apa artine impene Raja. Dheweke ngimpi ana 7 wedhus kuru mangan 7 wedhus lemu lan Raja ndelok ana 7 gandum sing subur lan 7 gandum sing garing. Yusuf ngandani Raja nalika bakal ana 7 taun mangsa iku bakalan apik banget, kabeh tanduran subur, kewan uga urip seger waras. Nanging sawise iku ana 7 taun mangsa angel nalika kabeh ora bisa tukul lan Raja kudu cepak kanggo nyepakna panganan.


Awak dhewe mesthi duwe konco sing wis adoh seko awak dhewe. Disik awak dhewe karo wonge kui kerep dolan bareng, nanging mergo kahanan awak dhewe dadi kepisah. Senadyan wis ora sekota meneh karo dheweke, nanging awak dhewe tetep pengen kancanan. Supoyo awak dhewe iso jogo hubungan kui, ono beberapa hal sing iso awak dhewe lakoke. Sing kesiji, awak dhewe iso ngikuti koncone dhewe neng media sosial. Sing keloro, awak dhewe iso kontak-kontakan liwat media sosial kui. Awak dhewe iso telpon video sing rutin pas podo selo. Sing ketelu, pas preinan utowo pas wektu selo, awak dhewe iso agendake dolan bareng karo wonge kui. Iso awak dhewe sing ngampira utowo awak dhewe sing ngampiri.


Mesin umbah-umbah iku ancenen manfaate gede kanggo wong-wong sing ora kober umbah-umbah ambek wong sing repote megialan soale iso gampangno nyambut gawene. Tapi mesin cuci nag ora iso gawe yo bakal bejatno klambi contone nak mesine iku kan ono sing kanggo ngatur bantere umbah-umbah ambek waktu suwene umba-umba. Nag salah ngatur iku maeng yo mesin cuci koyok ora duwe fungsi blas soale klambi bakale bejat. Dadi bener jarene Ibuk kosku biyen, nag umba-umba gawe mesin ngunuku kudu ati-ati nag ora tepok bakale ngenesno ati. Nak tak pikir yo iyo temen soale sing jenenge mesin kan ora iso mikir mok iso mlaku ambek mandek tok terus yo ora iso masi barang.


Pasangan biasane ana amarga ana wong loro sing nduweni urip lan cara pikir sing meh padha. Nanging ana karya sastra sing nggambarake pasangan saka latar belakang sing bedha adoh, yaiku Edward lan Bella Swan ning novel Twilight. Edward iki saka bangsa vampir sing seneng karo Bella saka bangsa menungsa. Pasangan iki ana ning 4 film sing diangkat saka novel iki. Edward lan Bella iki dadi wujud pasangan fiksi sing bisa dadi inspirasi ning sastra pop lan uga media liyane kaya sinetron lan uga film. Artis sing dadi pasangan iki yaiku Kristen Stewart lan Robert Pattision sing dadi kondhang ning Hollywood.


Awak dhewe kudu duwe tabungan, senadyan awak dhewe ora pengen tuku opo-opo. Tabungan kui ora mung dienggo tuku barang sing larang, naning iso dienggo pas awak dhewe lagi butuh. Misale ono kejadian sing ora awak dhewe pengingke lan kui butuh duwit sing ora sitik. Kahanan sing mekso awak dhewe kanggo tabungan darurat mau ono akeh. Awak dhewe iso nganggo dana darutat pas awak dhewe utowo anggota keluargane dhewe ono sing lara. Awak dhewe uga butuh nganggo dana darurat kui pas wong sing dadi sumber nafkah keluarga ngerti-ngerti ora nyambut gawe utowo penghasilane berkurang. Tabungan darurat kui iso dienggo pas lagi ono resesi ekonomi.


Generasi enom jaman saiki kudune wis paham kepiye carane ngolah dhuwit, utamane nyelengi kanggo dana darurat. Dana darurat kuwi penting banget amarga bisa nambal kekurangan pas menuhi kebutuhan. Sing dadi masalah yaiku akeh perusahaan sing ora bisa ngewenehi gaji sing cocok kamangka kadang generasi sing saiki angel nabung. Gaji sing pas-pasan iki marai wong kangelan nyiyapake dana kanggo kebutuhan sing dadakan iki. Amarga kuwi, akeh sing mikir yen danda darurat iki mug kanggo wong sing gajine akeh lan sempet nyiyapake asuransi saka rancangan kebutuhan sing sekunder lan tersier. Kamangka, wong uga mikir yen dana darurat iki ora perlu lan ora wajib diduweni.


Tenis utowo bal tempel iku olahraga sing didoleno antara rong pemain utowo antara rong pasang sing masing-masing rong pemain. Ben pemain iku nganggo raket gawe mukul bal raket. Tujuan permainan tenis iku gawe doleno bal nganggo cara tertentu ben lawan iku gak isok mbalekno bal mau. Tenis iku meh podo karo bulu tangkis, mek bedo jenis raket karo bal e tok. Tenis iku didoleno pertama kali antara tahun 1859 sampe 1865 nang Birmingham, Inggris. Turnamen tenis sing terkenal iku mulai teko Piala Davis, All-England, Roland Garros, AS Terbuka, ambek Australia Terbuka. Salah siji manfaat permainan tenis iku isok gawe ngelatih otot sikil ambek otot lengan.


Kanggo wong sing arep numpak angkot kanggo pertama kaline kui pancen rodo angel, opo meneh neng Bogor. Yen awak dhewe ora ngerti rutene, awak dhewe iso kesasar mergo salah numpak angkot. Yen misale, awak dhewe wis ngerti rutene. Aku andani cara numpake. Sing kesiji, awak dhewe nyetop angkut sesaui karo rute sing podo karo tujuane dhewe. Yen misale, awak dhewe durung yakin, awak dhewe iso takon meneh neng sopire. Sing keloro, awak dhewe iso lingguh. Saranku, pilih neng kursi sing cerak jendelo. Sing ketelu, pas arep tekan tujuane dhewe awak dhewe iso bengok kiwo neng sopire. Yen ora awak dhewe iso ngetok-ngetok atep angkote ben sopire ngerti.


Menurutku, gim Harvest Moon sing paling apik kui Harvest Moon: Friends of Mineral Town. Gim iki pertama kali metu taun 2004 lan tekan saiki iki isih versi Harvest Moon sing tak dolanke. Aku seneng sing versi iki soale cara dolane isih simpel. Ora ono mekanik sing marake sing dolan kui. Alur critane uga simpel lan ora dakik-dakik. Karakter sing ono neng kono uga ora keakehan. Cara konconan karo wong-wong sing ono neng kono ora angel lan cendurung luwih gampang cerak. Malah, yen wong sing dolan Harvest Moon neng PS 1, bakal familiar karo sing versi iki. Karaktere podo plek. Sing ngebedani mung beberapa panggon sing ono neng petane.


Saiki ancene wes akeh negoro sing melajaricarane gawe robot. Tapi ora kabeh negoro robote iku podo. Sing garai bedo robote iku maeng, karek tujuan pengembangan robot iku maeng. Nah komponen sing paling penting kanggo gawe robot iku maeng koyok contone Power supply sing digawe nglebokno listriki nang robot iku maeng, mari ngunu sensor sing digawe deteksi robote nang barang-barang sing ono nang pinggire, controller iku kanggo wong sing ngontrol robot iku, Efector ambek actuator. Peralatan elektonik iku maeng ancene penting ben robote iku iso obah ambek kerjo sing cocok ambek sing dikarepno sing gawe. Mari ngunu ono sing jenenge data utowo program sing digawe ngelakokno robot iku maeng.


Kereta Bawah Tanah Metropolitan Seoul yaiku sistem angkutan ning Korea Selatan sing dadi langganan para penduduk wiwit saka wong kantoran, bocah sekolah, lan uga wisatawan. Akses sepur sing apik kuwi marai warga betah keliling kutha nganggo sepur sing nduweni 23 jalur lan dadi sepur sing paling dawa ning Korea Selatan. Sepur iki uga ngelayani transportasi ning wilayah penyangga kaya Incheon lan uga Gyeonggi. Kereta sambungan sak sepur iki uga ngelayani daerah Chungnam lan Gangwon sing identik karo pedesaan. Sistem sepur iki dadi sing paling apik sak ndunyo amarga modern lan antrean sing tertib. Sistem iki dilengkapi WiFi lan uga peta perjalanan sing jelas lan uga petugas sing tanggap.


Paskah iku perayaan hari kebangkitane Yesus Kristus dan dadi salah siji perayaan paling penting. Hal iku mergo kebangkitan iki dadi peristiwa paling sakral nang uripe Yesus sing tercatat nang patang Injil nang Perjanjian Baru. Perayaan iki dijenengi Minggu Paskah, Hari kebangkitan, utowo Minggu Kebangkitan. Perayaan iki mesti identik ambek ndhog sing dihias werno-werni. Hal iki berawal teko abad ke-13, ndek ndi ndhog iku justru dadi panganan terlarang pas masa prapaskah. Pas iku, umat Kristiani kudu poso dan gak oleh mangan produk hewani jenis opo ae, termasuk ndhog. Teko kono, wong-wong bakal ngelukis ambek ngehias ndhog gawe nandai akhir periode penebusan duso.


Pas lagi awal mlebu kuliah, aku sempet melu UKM baseball. Aku uga bingung kenopo aku melu klub olahraga kui. Aku ora ono minat opo-opo pas SMA neng baseball. Aku melu koyo meng mergo penasaran wae. Yo wislah, aku melu latiane kui sak ben dino Selasa karo Kemis. Biasane latiane kui dimulai nganggo mlayu lapangan peng telu. Bar kui, awak dhewe latian uncal-uncalan bal. Awak dhewe golek pasangan, dadi ono sing nguncal lan ono sing nyekel. Nah, tau, pas kui, aku entuk pasangan sing wis jago. Bejone aku, kui pas lagi latian nguncal sing jarake adoh. Pas dheweke nguncal, aku ora iso nyekel bale, malah keno sirahku. Langsung mumet rasane sirahku. Banjur aku metu seko lapangan, dikon leren karo pelatihe.


Biyen pas isih SMP aku iku kalebu bocah sing sregep olahraga. Saben isuk aku mesti mlayu muteri omah. Saiki nalika aku wis kerja, aku males kanggo olahraga amarga ngerasa ora duwe wektu maneh kanggo olahraga. Nanging aku uga dikandani kancaku supaya rasa sregep lan semangat kanggo olahragaku balik maneh. Nomer siji, kudu duwe tujuan sing jelas. Nomer loro, kudu disiplin. Supaya luwih gampang bisa nggawe jadwal kanggo olahraga. Nomer telu, ngewenehi hadiah kanggo awak dhewe yen kasil kanggo olahraga misale langsung tuku panganan enak. Sing terakhir yaiku nyathet kabeh kemajuan sing wis dilakoni. Ora perlu olahraga abot-abot, olahraga enteng wae sing penting rutin.


Saiki wong sing delok pertandingan olahraga mboh iku bal-balan, balapan, utowo sing balakane ngunuku mesti rame. Padal sing lomba ae ora aneh-aneh sing penting usaha sak iso-isone ben iso menang. Terus saiki sing delok iku mesti aneh-aneh, ono sing toh-tohan, ono sing eyel-eyelan ambek koncone, ambek liyan-liyane sing model ngunuku yo akeh. Tapi sing jenenge delok pertandingan iku kudune nikmati ae pertandingane ora kok tambak elok-elokan, terus maen duwek utowo udu endi sing menang ambek sing kalah nag bosone polisi jarene judi. Padal asline nag wong sing ngerti delok pertandingan yo cukup delok ae ora atek sing aneh-aneh. Opo maneh sampek tawuran sak bature dewe tambah nemen iku.


Nag pas nang omah, aku biasane gowo gaman gawe babat-babat suket, ngetoki kayu, ambek nugel-nugel sembarang-barang. Asline aku iku ora ngerti gaman iku opo. Aku nganggepe gaman yo mok gaman sing kenel gawe nugel ambek ngiris-iris. Tibak'e pas aku golek-golek sing jenenge senjata tradisional, gaman iki termasuk salah sijine jenis senjata tradisional sing ono kat jaman ora enak utowo biyen pas ono penjajah. Lah gaman iki selain gawe bacok ambek iris-iris, tibake fungsine yo akeh koyok gawe nang sawah nag bacok-bacok kayu utowo bacok wite gedang. Terus gedene yo ora sepiro gede ambek abote yo ora sepiro abot. Dadi wong nang daerah nggonku akeh sing duwe.


Food processor iku salah siji alat dapur sing akeh digawe ambek ibu-ibu. Food processor iku nduwe fungsi utama gawe ngalusno sembarang kalir bahan panganan. Mulai teko bumbu, es watu, sampe daging iku isok dialusno nang food processor mau. Nek awakmu kate ngalusno daging nganggo food processor, koyok ngene carane. Siji, pastikno daging iku wes lembut dan gak beku. Loro, potong daging dadi pirang bagian, tapi ojok cilik cilik. Telu, siapno food processor terus pasang bilah sing bentuke S utowo bilah sabatier nang njerone. Papat, lebokno daging iku mau nang njero food processor. Limo, petek tombol “pulse” pirang kali sampe nyapai hasil sing dipingini.


Ulan wingi aku oleh kabar nag Indonesia saiki pengen ngembangno montor listrik utowo batu sing ancene gawe intine montor listrik. Nah perkembangane saiki ancene kebukti nak akeh montor listrik sing wes ketok nag dalan-dalan masio iku duduk ora asli produke Indonesia tapi paling gak ikui diproduksi nang Indonesia. Metune motor listrik iku maeng yo oleh sambutan apik teko wong-wong soale teknologi sing dilebokno nang montor iku sak pirang-pirang awit teko sistem keslametan, terus sensor, ambek hiburan iku ora karuan. Opo maneh perawatane jarene yo mok saitik. Tapi masio iku akeh wong sing seneng tapi ora kabeh wong langsung iso tuku soale regane isek larange megilan.


Neng beberapa daerah neng Indonesia iki, dadi langganan keno banjir sak ben taune. Wong-wong sing tinggal neng daerah koyo ngono wis semesthi cepak-cepak disik sak durunge banjire kui teko neng omahe. Ono beberapa hal sing, iso awak dhewe lakoke. Sing kesiji, awak dhewe iso ngamanke surat-surat utowo dokumen-dokumen sing penting. Awak dhewe iso nyimpen kui neng jero plastik lan deleh neng panggon sing duwur. Sing keloro, awak dhewe kudu ngamanke saluran listrik lan piranti-piranti eletronik neng omahe dhewe. Sing ketelu, awak dhewe iso gawe persiapan supoyo wong sing lara lan sing sepuh kui iso dievakuasi disikan. Sing kepapat, awak dhewe kudu sregep golek informasi perkoro ramalan cuaca utowo kahanan neng sekitar lingungane dhewe.


Nag jareku nglangi iku yo termasuk olahraga ekstrim soale nyowo nag kono yo dadi taruhan. Nah sing marakno nyowo iku dadi taruhan yoiku nag klelep terus ora ono sing nulungi mesti mati. mangkane nag ngelangi iku mesti kudu ono sing ngawasi jogo-jogo ben nag ono perkoro koyok ngunu iso ngadepi ambek ono sing nulungi. Tapi saiki sing jenege ngelangi iku wes ono panggonan kususe sing iku wes ora sepiro mblaheni kokok biyen polahe wes diatur ambek sing gawe panggonan iku. Mangkane biyen olahraga sing dianggep ekstrim ambek mblaekno saiki wes ora sepiro'oh polahe wes ono pengamane dewe-dewe ambek wes ora mrawasno koyok biyen.


Nag tahun sing bakale gawe pemilihan calon pemimpin biasane akeh calon sing moroh nang gone Tokoh-Tokoh Agama soale pengen menangno suarane wong akeh, opo maneh nang daerahku, nag wayae pemilihan Bupati mesti calon bupatine moro nang pondok-pondok gawe jaluk dongane Tokoh Agama maeng ben menang. Tapi kadang yo ora mok nang pondok tok, kadang yo sampek anjok ustad-ustad kampung yo diparani utowo warga deso maeng dijok ngadakno pengajian barang ben iso ngepek atine wong nag kono. Dadi saiki tokoh-tokoh agama iku duwe fungsi sing ora karoan soale fungsine yo akeh, ora mok ngaji tok tapi sak liyane iku akeh. Salah sijine yo koyok maeng iku.


Liburan keluarga kui ora iso diarani guak-guak duwit. Yen misale dipikir-pikir, pancen liburan kui ngetoke duwit sing ora sitik. Wong tuwo mikir duwite kui iso dienggo kanggo kebutuhan sing liyo, koyo asuransi kesahtan lan tabungan pendidikan anak. Nanging, liburan kui iso ngereketke meneh hubungan antar anggota keluarga. Pas liburan kabeh anggota keluarga ngeroso dihargai. Sing golek nafkah lan sing ngurus rumah podo-podo iso leren lan ngelepaske stress. Anak-anake uga dadi ngeroso yen dheweke kui ngeroso dicintai karo wong tuwane. Awak dhewe ora tau ngerti opo sing bakal kedadean pas liburan kui. Iso wae liburan keluarga kui dadi salah siji momen sing ora bakal dilalike karo kabeh anggota keluarga.


Yen wis suntuk utowo bosen karo rutinitas, aku seneng jogging. Panggon joggingku kui ora kudu khusus. Aku biso jogging neng endi wae. Mlayu-mlayu isuk neng sekitar omahku wis cukup. Omah kui ono neng perumohan nanging cerak karo deso. Dadi sak ben aku jogging, mesthi delok sawah. Aku sering ngemati proses pari kui tumbuh. Neng sawah kui, aku yo kerep delok manuk sing mabur neng duwur. Cerak omahku uga dadi sentra pembuatan gawe watu woto. Seko adoh ambu lemah sing dibakar iso kecium. Ambu bakaran kui sak jane rodo ganggu pernapas pas mlayu. Pas watu kui lagi dibakar rasane koyo rode sesek neng dodo.


Aku wis seneng mlayu wiwit SD. Bocah umur 7 taun sing nalika ana pelajaran olahraga mesti njaluk mlayu sing ning gurune. Aku uga isih iling nalika aku tiba pas lomba mlayu. Dengkulku babras, sikutku beset, getihe kemlocor, lan aku angel kanggo mlaku. Nalika iku, aku langsung digawa ning puskesmas sing paling cedhek karo panggon lomba. Bapak Ibuku langsung marani aku ana ing puskesmas karo gupuh kabeh amarga wedi aku kenapa-napa. Sawise kedadean iku, aku ora bisa kanggo melu lomba mlayu maneh nganti 3 wulan. Bapak lan Ibukku ngerasa sakno karo aku amarga aku ora bisa ngelakoni apa sing dadi kesenenganku yaiku mlayu, nanging aku isih semangat supaya bisa mlayu maneh.


Keris iku salah siji senjata tradisional khas Indonesia sing wes terkenal banget. Bahkan saking terkenale, senjata sing siji iki wes diakoni ambek UNESCO dadi Warisan Budaya Dunia Non-Bendawi. Bahan dasare keris iki onok bahan dasar besi, baja, ambek bahan pamor. Bahan pamore keris iku onok patang jenis. Mulai teko watu meteorit utowo watu bintang sing mengandung titanium, nikel, senyawa wesi sing didadekno bahan pokok sing biasa dikondo pamor luwu, sampe senyawa besi teko daerah liyane sing pas dicampur bakal nampilno nuansa werno ambek penampilan sing bedo-bedo. Keris digawe dengan cara ditempa ping bolak-balik, terus digawe berlapis-lapis. Keris sing sederhana biasane bakal dibutuhno 128 lapisan. Keris sing kualitase apik bakal dibuat teko luwe teko rong ewu lapisan.


Onok film teko Indonesia sing buru rilis tahun 2022 dan lagi rame dadi bahan obrolan. Judul film e iku Mencuri Raden Saleh sing disutradarai ambek Angga Dwimas Sasongko. Film iki bercerito tentang enem arek enom sing nduwe misi gawe nyolong lukisan penangkapan Pangeran Diponegoro karyane maestro Raden Saleh sing disimpen ndek Istana Presiden. Mencuri Raden Saleh dadi salah siji film Indonesia tersukses ndek tahun 2022. Hal iki mergo film iki nduwe genre sing jarang banget onok nang perfilman Indonesia, yaiku genre heist. Wes ngono, alur ceritane iku apik dan eksekusine rapi banget untuk ukuran film action. Iku salah siji hal sing dadi daya tarik teko film iki. Kesuksesan film iki dibuktikno ambek jumlah penonton sing sampe tembus telung juta. Dadi nek film iki wes onok nang platform legal, ojok lali gawe nonton rek. Dijamin gak bakal nyesel.


Sanesipun olahan ayam, bebek, tempe, kaliyan tahu, olahan ulam ugi dipunminati wonten Indonesia. Salah satunggaling pilihan ulam ingkang mirah inggih punika lele. Wonten Jogja, lele boten namung didamel pecel lele. Warung Mangut Lele Mbah Marto wonten Panggungharjo, Sewon, Bantul menika damel lele kangge kuah santen. Lele ingkang diolah dados mangut boten digoreng, nanging diasep supados boten cepet tengik. Senadyan panggonanipun mblusuk, nanging warung mangut Mbah Marto boten nate sepi. Para pelangganipun Mbah Marto saged mendhet lawuh ingkang wonten dapur. Konsepipun kados open kitchen wonten restoran. Mbah Marto sampun sadeyan mangut keliling wiwit warsa 1960-an. Warsa 1989, Mbah Marto sadeyan mangut dhateng griya dugi sakmenika.


Awit tahun winggi wong-wong akeh sing mulai utowo ngawiti dodolan nang online mboh iku liwat market place sing ono, utowo lewat sosial media sing saiki akeh sing gawe. Tapi iku kabeh yo gudu siap saingan ambek bakul liyane sing ancene wes suwe dodolan nang kono. Biasane sing wes suwe oleh dodolan maeng iku iso dolanan rego sak enake sing penting payu ambek entek produke masio batine mok sak itik. Terus biasane sing lagek dodolan iku yo ora wani nguwei rego sing kebarus murahe sampek ora oleh bati blas. Soale sing jenenge wong dodolan yo mesti kudu oleh dodolan ben iso oleh bati gawe nyelengi ambek gedekno usahae maeng masio iku mok satus rongatus.


Salah siji liburan sing paling tak iling iku pas nonton konser Day6. Mbasio secara resmi iku guduk pas dino prei, tapi aku nganggepe iku liburan. Aku nang Jakarta ambek dulurku dino jumat dan langsung njujuk hotel gawe istirahat. Berhubung nonton konsere iku dino sabtu, aku ambek dulurku nyempetno mlaku-mlaku nang Jakarta Pusat. Baru pas dino sabtu, awak dewe bener-bener persiapan gawe nonton band favorite kene wong loro. Konsere iku nang Tennis Indoor Senayan. Pas wes tutuk kono, aku ambek dulurku gak atek leren ngantri soale wes entuk tiket sing longgo, dadi mek butuh nomer kursine tok. Dan pas nonton konsere, beuh luar biasa. Aku wani sumpah iki konser paling asyik sing tau tak tontok.


Neng Yogyakarta kui, soto wis dadi panganan sing paling kerep lan akeh sing konsumsi. Kui iso dibuktike pas awak dhewe delok akeh bakul soto neng kota pelajar iki. Nanging soto kui ora mung ono neng Yogyakarta nanging neng daerah-daerah liyo uga ono lan sak ben daerah utowo pulau kui duwe ciri khase masing-masing. Diwiwiti seko Soto Padang sing neng pulau Sumtra. Soto padang kui dudu rempah sing paling kuat dibandingke soto liyane. Neng Kalimantan, ono soto banjar sing duwe cita rasa kecut sing seger lan kuahe sing bening. Neng daerah Jawa Ngapak, ono soto sokaraja sing nganggo sambel utowo bumbu kacang. Kabeh daerah kui, duwe sotone dhewe-dhewe. Soto kui iso dadi panganan nasionale wong Indonesia.


Micara magepokan bab hobi, dakpikir akeh kang ndadekake maca buku minangka hobi. Awit kagiyatan maca buku kuwi hobi kang ora mbutuhake modal utawa tenaga kang akeh. Amung mbutuhake buku, maca buku bisa katindakake ana ngendi wae. Buku kang diwaca ya ora kapathok jinis utawa wujude. Bisa maca buku kang ngrembug bab agama, sosial, teknik, politik, budaya, pratingkah urip, panganan, busana, buku fiksi, lan liya-liyane. Jebule miturut panaliten, maca buku kuwi mupangate akeh, ing antarane bisa ngundhahake fokus lan kemampuan kognitif. Saliyane kuwi, kanthi maca buku bisa kanggo sarana gegladhen kawruh basa lumantar kosakata. Maca buku bisa mudhunake gejala depresi, kepara uga bisa ngendhani stres. Wektu kang kaprayogakake kanggo maca buku saben dinane watara 4-6 jam. Mula, ayo padha wiwit ngelengke wektu kanggo maca buku.


Tahun 2019 dadi tahun pertama kaline aku gak sholat Idul Adha bareng karo keluargaku, soale aku lagi KKN dan gak isok asal moleh nek program kerjane durung mari. Nek oleh jujur, rasane aneh banget lebaran gak bareng-bareng karo keluarga. Akhire tahun iki aku sholat Idul Adha ambek konco-konco KKN ku. Marine aku sholat Ied, aku langsung moleh nang pondokan dan telponan ambek wong tuwoku. Wes tuwuk telponan, aku lanjut sarapan. Pas wes mari kabeh, aku ambek konco-koncoku dikon rewang nang omahe pak lurah gawe motong-motongi daging kurban. Koncoku sing lanang bagian nguliti daging, terus aku ambek koncoku sing wedok bagian motong karo nimbangi daging.


Akeh wong sing tibo nag numpak anggkutan umum contone angkot, bis, ambek liyan-liyane. Nah sing garai tibo maeng asline perkoro sing jarene wong-wong sing tau ngalami perkoro iku maeng yo mok sepeleh contone keleru oleh numpake sing kudune gawe sikil tengen tapi kuwalek, terus sing jane cekelan maleh ora cekelan. Nah kabeh perkoro iku maeng kan ancene sepeleh sing akhire dadekno perkoro gede. Padal asline carane munggah iku asline wes gelek diilingno karo kernete angkot ambek bis tapi sing jenenge wong sing kesusu yo mesti ora ngereken perkoro sing diomongno iku maeng akhire dadekno tibo sing ancene ora kepikiran sak durunge.


Bulu tangkis kui olahraga seng disenengi karo wong Indonesia pada umume. Mergo biyen, awak dhewe duwe prestasi sing ngebanggake neng luar negeri, akeh wong sing dadi karo olahraga iki. Seko sing tuwo tekon enom, wong iso nikmati pertandingan olahraga kui, wong seneng nontone lan uga seneng dolane. Sing seneng kui, termasuk konco-koncoku. Pas cilik, aku kerep dijak karo konco-koncoku dolanan badminton sak ben dino. Ake sih melu-melu wae. Nanging sak jane, aku ora patio seneng karo olahraga iki. Aku mung dolan bulu tangkis supoyo iso ketemu lan dolan bareng sing liyane. Aku uga ora iso mukul koke. Pas service wae kerep meleset lek aku mukul.


Dodolan saka internet kuwi pancen gampang lan ora mbutuhake waktu akeh. Sing paling nyenengake saka dodolan ning internet kuwi para pedagang iki dadi luwih gampang golek pasar lan uga golek rujukan kanggo conto barang. Internet iki dadi panggonan sing bebas lan bisa dimodifikasi karo para pedagang lan bisa dari sarana sing nyenengake yen pengen golek penghasilan tambahan. Nanging, internet iki uga ora aman amarga akeh pedangang penipu sing seneng ngaku-aku barang sing didol karo pedagang liyane. Kamangka, yen kanca-kanca saiki dodolan ning internet, ana babagan sing perlu dikontrol yaiku keamanan barang ning internet lan kudu luwih waspada marang penipuan iki.


Tokoh adat iku biasane ditunjuk mergo wong iku cukup berpengaruh nang daerah kono utowo nduwe pengetahuan sing super luas dan dihormati nemen. Tokoh adat iku onok macem-macem, salah sijine iku seniman budaya tradisional. Mungkin onok sing ngeroso bingung opo’o seniman isok dianggep dadi tokoh adat. Alesane iku seniman budaya tradisional iku pasti uwong sing paling eroh perkoro budaya sing onok nang sekitare. Dan biasane, seniman-seniman sing koyok ngono iku sing paling semangat gawe ngenalno budaya tradisional sing onok nang daerah kono. Dadi gak heran nek seniman budaya tradisional iku dianggep dadi tokoh adat, soale mereka iki sing dadi pioneer utama gawe ngenalno sekaligus ngelestarino budaya sing onok nang daerah iku.


Singapura kui dikenal negoro sing paling resik lan rapi neng kawasan Asia Tenggara. Neng kono ora ono sampah sing berserakan neng dalan. Taman-taman lan dalan neng kono ditoto rapi dadi penak didelok. Kerapian neng negoro pariwisata kui uga iso didelok seko piye cara negoro kui nyepake jalur tranportsi umume. Kabeh bagian negoro kota kui iso dijangaku nganggo sepur. Ben iso plesiran neng objek wisata sing apik ning Singapura, aku andani corone numpak sepur neng kono. Ono 2 coro kanggo mesen. Sing kepisan, iso mesen langsung neng loket. Keloro, iso mesen neng mesin. Coro tuku karcis liwat mesin kui gampang. Pilih stasiun tujuan. Mengko bakal metu piro biaya sing dibutuhke. Leboke duwit neng mesine. Yen misale ono susuk, bakal dikei seko mesine. Karcise bakal metu. Karcis kui iso dienggo luwih seko sekali.


Michael Gerard Tyson utawa Mike Tyson kuwi salah siji petinju kelas berat sing kondhang amarga menangke akeh pertandingan ning manca negara. Petinju iki lair ning Amerika lan terkenal karo karaktere sing kurang apik ning jero utawa ning jaba ring. Ning jaman isih enom, Tyson iki mlebu metu penjara anak lan banjur nyalurake energi sing ala kuwi marang olahraga tinju. Tyson tanding secara profesional kaping siji kuwi tanggal 6 Maret 1985 ning Albany, New York. Ning taun 1985 kuwi, Tyson menangke pertandingan kabeh nganggo gelar KO lan dadi juara paling enom yaiku umur 20 taun. Nanging, karir Tyson iki tambah mrosot amarga kesehatan.


Prosoku carane urip nang alam sing liar iku sejene pol ambek urip nang enggon biasane, mergane nang alam liar contone koyok nang gunung iku angele pol nag wong sing ora tau mungga gunung mabek ora tau urip nang kono. Nah Nag ancene pengen munggah gunung iku kudu duwe persiapan sing temen-temen matenge pol, awit teko pakean sampek panganan yo kudu disiapno ben ora klabakan soale nang gunung iku ademe pol ambek angel pangana kejobo mok godong-godongan tok. Terus yo biasane ono kewan-kewan sing iso blaheni yowo barang. Mangkane nag pengen jajal urip dang daerah gunung yo kudu persiapan sing mateng ben ora wedi ambek bingung mergo lingkungan sing anyar maeng.


Salat lima wektu kui yen dipikir-pikir ibadah sing abot. Ibadah kui ora mangan wektu akeh sebenere naning sing marake angel kui, awak dhewe kudu ngenyelake wektu 5 kali sedino kanggo ibadah kui. Nanging salat kui iso didelok sebagai saranane awak dhewe kanggo sinau disiplin. Wektu salat kui ono watese, awak dhewe kudu taat karo wektu sing wis dintentoke. Iki uga ibadah sing rutin kudu dilakoke sak ben dino yen awak dhewe ora ngelasanake, awak dhewe iso entuk doso sing gedhe. Seko kui wae, awak dhewe dadi iso sinau disiplin. Misale awak dhewe pengen gawe kebiasaan maca buku sak ben dino senadyan awak dhewe ora tau maca buku sadurunge. Yen awak dhewe wis biasa kanggo jadwal soal kui, gawe kebiasaan sing koyo ngono kui bakal luwih keroso enteng.


Pesawat iku dadi transportasi wajib nek gawe lungo-lungo nang luar negeri. Tapi kadangan, perjalanan antarkota nang Indonesia yo sek akeh sing nganggo pesawat, opo maneh nek kota tujuane bedo pulau. Dibandingno numpak kapal utowo sepur, uwong-uwong luwe milih numpak pesawat. Alasan utamane sing jelas adalah waktu tempuhe sing jauh luwe cepet timbang kendaraan darat utowo kendaraan laut liyane. Contohe ae nek kate berangkat teko Suroboyo nang Pontianak. Nek numpak kapal, perjalanan isok ae sampe rong dino dewe. Nek numpak pesawat, mek butuh rong jam tok. Bedone adoh banget to? Mbasio rego tikete luwe larang, tapi sebanding lah ambek kecepatan waktu tempuhe. Ayo saiki numpak pesawat nek arep liburan ndek luar pulau.


Biyen nag desoku bocah-bocah sak liyane seneng mlayu yo senenge megilan ambek sing jenenge ngelangi, soale menisan ambek mancing karo golek iwak. Sak liyane iku wong tuoe bocah-bocah yo ngongkon sinau ngelangi ben awake iku sehat ambek ora duwe ampek, ampek iku koyok penyakit asma ngunuku, Terus yo awake geles gedeh soale mesti obah kabeh awake awit teko rambute sampok deriji sikile. Mangkane bocah-bocah biyen mesti pinter-pintere pol oleh ngelangi soale biyen iku isek akeh wong sing gawe jublang kanggo ados soale segere megilan. Sak liyane iku asline ngelangi yo enake pol ambek manfaate gede kanggo kesehatane awak iki , awit teko anggoto awak sampek jantung barang yo sehat.


Jaman saiki, wong-wong pasti podo nduwe speaker Bluetooth. Alat sing siji iki dinilai ringkes soale bentuke cilik dan isok digowo nang ndi ae, gampang dinggo, terus murah. Biasane speaker Bluetooth iku disambungno nang perangkat sing onok Bluetooth e, contohe hp. Cara nyambungno e iku koyok ngene. Siji, aktifno speaker e disik. Loro, petek tombol play gawe ngaktifno fungsi Bluetooth nang speaker iku. Telu, aktifno Bluetooth nang hp mu. Papat, nang hp mu, melbu nang menu Bluetooth. Limo, lakoni scanning perangkat. Enem, nek perangkat speaker Bluetooth iku wes nyantol, petek pairing device terus enteni sampe kesambung. Terakhir, tes speaker iku mau, carane maino lagu sembarang. Nek suarane metu teko speaker iku, berarti wes kesambung.


Aku luwih seneng kerjo neng kantor timbangane kerjo neng omah. Kerjo neng omah kanggo aku kui gawe luwih stress. Awak dhewe kodo mikirke rong gawean sekaligus. Awak dhewe kudu mikirke gawean kanggo kantor nanging awak dhewe uga kudu ngerampung gawean sing ono neng omah. Yen awak dhewe kerjo seko kantor, paling ora awak dhewe mikirke perkoro kui siji-siji. Neng kantor, awak dhewe iso fokus ngerampungke gawean kantor. Pas wis bali neng omah, awak dhewe iso ngerampungke gawean omah. Sak liyone kui, kerjo neng kantor kui gawe awak dhewe iso entraksi langsung karo konco kerjone dhewe. Ketemu langsung kui iso gawe gampang koordinasi lan awak dhewe ora ngeroso dhewekan pas kerjo.


Aku iku seneng pol nek dikon umbah-umbah klambi. Bah iku ngucek utowo nganggo mesin cuci, kabeh bakal tak lakoni. Tapi onok siji sing marakno aku males, yaiku nglempiti klambi sing mbari diumbah mau. Sumpah, rasane nek isok sulapan, aku pingin nyulap klambi iku ben isok ngelipet dewe dan garek melbu nang lemari. Dan saiki, onok alat sing isok bantu aku, yaiku alat ngelipet klambi otomatis. Salah siji brand e iku Foldimate. Semenjak onok alat iku, aku bener-bener terbantu pol. Aku garek nglebokno klambiku nang alat iku, engkok klambine metu wes dalam keadaan lipetan rapi. Nek wes ngono, aku garek nglebokno nang lemari tok. Bener-bener bermanfaat pol alat sing siji iki.


Kitab suci agama iku ancene bedo-bedo tapi isine iku mesti ngulango sing apik-apik karek wonge sing melok agama iku maeng ngerti sing dimaksud agama iku opo ora. Lah sing jenenge kitab suci agama yaiku catetan utowo pedoman sing bentuki koyok buku sing ngajarno utowo ngulangi menungso utowo uwong sing melok agomo iku nang totonan urip sing bener munggoi agama iku. Mangkane sing jenenge agama nang endi-endi iku mesti ngulangno sing bener. Nag ono agama sing ngulangno ora tepak utowo sing garai wong gegeran iku berarti sing ngulang ora tepak oleh ngerteni ilmu agama maen teko kitab sucine. Dadi ati-ati jaman saiki akeh wong sing ora ngerti opo sing dikarepno karo kitap suci macak ngertio.


Wong sing ngelakoni olahraga ekstrem iki mesti wis ngelakoni latihan sing suwi lan uga ngalami gagal lan berhasil kaping bolak-balik. Kaya misale nyilem bebas tanpa alat bantu. Olahraga iki mbutuhake akeh kemampuan lan tata cara ben ora gampang panik. Nanging kabeh iki uga ana pitulungan saka wong sing luwih profesional lan luwih ngerti babagan iki. Perenang utawa wong sing gawene nyilem iki ora sembarangan bisa ngelakoni olahraga iki, kajaba wong saka suku Bajo sing pancen wiwit cilik kerep ngelangi tanpa piranti sing standar lan wis kelatih nyilem. Kamangka kuwi, renang lan nyilem bebas iki mung bisa dilakoni karo wong sing wis siap secara mental uga fisik.


Sopo sing gak eruh ambek boba? Saiki hampir gak onok wong sing gak eruh ambek ombenan sing onok isi bola-bola taopikane iku. Minuman teko China iki mbiyen mek didol nang Mall gede, dan dadi salah siji ombenan sing terkesan eksklusif. Jaman mbiyen, wong sing isok ngombe boba iku diarani wong soge saking jarange sing dodolan. Terus tambah suwe, mulai akeh wong sing nyoba-nyoba gawe dewe nang omah dan didol dewe. Akhire tambah suwe tambah akeh sing niru metode iku dan saiki minuman boba wes onok nang ndi-ndi. Macem-macem e yo tambah akeh. Mulai sing murah sampe sing larang yo onok kabeh.


Wayah pandemi, usaha sing paling maju yaiku ojek online. Teknologi iki dadi multifungsi amarga bisa dadi kurir sing ngeterake panganan, barang, belanjanan, lan uga liyane. Ojek online iki uga tau duwe layanan kaya pijet lan uga reresik omah. Nanging ana babagan sing kudu digatekake, yaiku perkara aplikasi lan uga privasi data pribadi. Teknologi iki pancen nguntungake, nanging aja gampang ngewenehi alamat uga indentitas pribadi sing gampang bocor. Yen ana kebocoran data, uga kudu cepet lapor marang perusahaan penyedia jasa. Banjur ngewenehi data pengemudi sing dilaporake amarga kuwi bisa dadi salah siji indikasi identitas palsu para pengemudi ilegal sing uga marai jeneng perusahaan tambah elek.


Awakmu wes kulino ngumbah klambi dengan cara ngucek. Moro-moro awakmu menang undian doorprize dan entok mesin cuci rong tabung. Mbarine dipasang, awakmu malah bingung yaopo cara nganggone. Nek awakmu bingung cara nganggo mesin cuci rong tabung, rene, tak sudokno carane. Siji, siapno klambi rusuh koyok biasa. Loro, lebokno klambi mau nang njero tabung sing digawe ngumbah, biasane onok nang sisi kiwo. Telu, isi tabung pencuci atek banyu resik dan detergen. Papat, lakoni proses ngumbah klambi. Terakhir, nek awakmu wes mari muter cucian mau, pindahno kumbahan nang bak sebelahe, terus keringno klambi nang tabung iku nganggo timer sing onok nang display. Wes ngono tok.


Anane robot ning masa depan iki mbuktikake yen kualitas menungsa kuwi kudu munggah saka kualitas menungsa sing ana ning taun-taun uga jaman sak durunge. Robot iki ora marai menungsa tambah males, nanging kudune marai menungsa kudu luwih siyap nemokake teknologi maju liyane ben ora kejebak urip ning jaman sing serba gampang lan uga mbebani awake dhewe. Salah siji carane yaiku sinau sing sregep lan duwe pemikiran sing kebuka marang kemajuan teknologi. Cara-cara iki didukung karo sumber daya sing kudune tambah maju lan ana kepengenan dadi menungsa sing luwih modern. Sing paling penting yaiku akeh-akeh maca buku ben bisa dadi wong sing kritis marang perubahan.


Biasane, wong kota sing nekani desa iku pasti onok alesane. Gak mungkin gak onok perlu terus ujug-ujug nang desa, opo maneh nek gak nduwe dulur nang kono. Salah siji alesane iku biasane kate ngekeki penyuluhan nang wong desa. Ngekeki penyulusan nang desa iku onok metodene dewe, gak isok dipadakno ambek ngekeki penyuluhan nang wong kota. Iki jenis metode sing isok dipraktekno sesuai ambek kondisi dan situasi desa iku mau. Siji, metode berdasarno teknik komunikasi. Metode iki isok dibedakno antara langsung ambek gak langsung. Loro, metode berdasarno jumlah sasaran ambek proses adopsi. Bisanae dibedakno dadi hubungan perseorangan, hubungan kelompok, ambek hubungan massal. Telu, metode berdasarno indera penerimane. Onok metode sing isok didelok, metode sing isok dirungokno, ambek metode sing isok didelok ambek dirungokno.


Yen duwe pitakonan babagan kabudayan aja lali kanggo takok ning wong sing wis ahli kayata tokoh adat. Saben daerah mesti duweni tokoh adat sing paling dikurmati. Nanging ora kabeh tokoh adat gelem ditakoni apa maneh karo wong sing ora dikenal. Iki cara supaya nalika mara ning tokoh adat bisa diterima. Nomer siji, yen bisa ngejak wong asli daerah kunu supaya luwih gampang. Nomer loro, kenalan sing apik. Kanda apa tujuane lan apa sing dikarepi. Nomer telu, aja lali kanggo ngomong sing sopan. Yen misale tokoh adate wis ora gelem ditakoni, ora perlu dipeksa. Kesempatan bisa teka kapan wae lan bisa dibaleni maneh nalika swasane wis apik.


Pas tahun 2009, aku ambek pamanku jajal buka warung ambek dadi wirausaha. Masio iku mok warung penyetan sing ketokane sepeleh tapi hasile ngeluwehi wong sing dadi bupati. Tapi sing jenge wong wira usaha iku akeh tantangane, awit teko saingan sing nang kiwo tengene terus ambek kudu iso ngitung modal karo untunge. Terus sing paling penting yoiku piye carane iso ngeramekno warung iku maeng ben iso dadi tetep rame masio akeh saingane. Nah sing koyok ngunuku ancene kudu dipikirno mateng-mateng soale sing jenenge wirausaha iku mesti saingane ora karoan. Masio iku gonane dewe tapi nag wes ancene niat gawe usaha yo kudu siap mentale kanggo saingan.


Saliyone sego utowo beras lan olahane, mi dadi salah siji sumber karbohidrat sing disenengi wong Indonesia. Mi digawe seko tepung gandum. Paling ora ono rong jenis mi sing dikenal neng kene, yaiku mi biasa sing adonane mung seko tepung lan banyu lan mi endong. Gawe mi kui ono alate dhewe. Alate kui dibagi dadi 2 bagian, ono bagian sing dienggo gepengi lan ono bagian sing gawe nyetak. Bar adonan mi wis idulen tekan kalis, adonan kui diporo-poro dadi bagian cilik. Adonan sing cilik kui dipipihke neng mesin bagian siji. Wiwitane, adonan kui dipipihke nganggo ukuran sing paling kandel. Terus proses kui dibaleni meneh ngangga ukuran sing luwih cilik. Yen adonan mi kui wis setipis utowo sekandel sing dipengenke. Adonan lembaran kui dicetak neng bagian keloro.


Ayam geprek wis dadi panganan fenomenal sak Indonesia. Tekan ono artis sing gawe rumah makan cepat saji sing menu utamane ayam geprek. Nanging ayam geprek paling enak lan paling asli ono neng Yogyakarta, jenenge Ayam Geprek Bu Rum. Ayam Geprek Bu Rum diarani dadi sing pertama gawe ayam geprek. Bedo karo ayam geprek sing ono neng luar Yogyakarta, Ayam Geprek Bu Rum tenanan digeprek. Ayam goreng tepung, bawang putih, karo cabe rawit diulek bareng nganggo uyah karo micin dadi ora nganggo sambel sing kepisah. Seporsi ayam geprek neng kene regone Rp15.000. Kui termasuk murah mergo segone iso jupuk sak puase lan iso nambah jangan sing dicepake neng kono.


Tahun iki, Wida liburan dewean nang Lombok. Alesane pingin ngelepas stres e mergo kakean kerjaan. De’e sampe mbelani cuti ben isok liburan suwe. Gak tanggung-tanggung, de’e wes ngerencanakno kabeh opo sing kudu dilakoni pas nang Lombok selama 3 dino 2 bengi. Khusus dino iki, Wida wes nduwe rencana gawe nyelem nang laut. Pertama de’e numpak perahu gawe nang tengah laut. Mbari ngono, de’e ambek tour guide e masang sembarang kalir peralatan gawe nyelem nang laut. Pas wes siap kabeh, buru Wida nyemplung nang laut. Wong loro iku akhire nyelem sampe jueru. Malah Wida sampe isok ndelok iwak-iwak sing mek urip nang dasar laut dan gak tau didelok ambek de’e sak durunge. Wida temenan nyelem sampe tuwuk ndeloki iwak.


Kanggo wong sing seneng dolan ing laut kudu njajal phinisi utawa kapal sing bisa dituroni 3 dina 2 bengi. Salah sijinie yaiku phinisi sing ana ing Pulau Komodo. Phinisi iki nawarne macem-macem fasilitas. Ana kamar kanggo turu sing wis apik banget. Temboke wis dicat coklat, ana pawon lan panggon kanggo mangan, ana panggon kanggo santai, lan liyan-liyane. Ing pinishi iki uga bakalan seru amarga bisa ndelok srengenge yen metu lan mudun, ndelok apike langit nalika bengi, ndelok bintang sing akeh banget ing langit, lan ngerasakna sumilir angin ana ing tengah laut. Ora perlu wedi karo ombak, amarga yen ombake gedhe mesti ora pati kerasa amarga phinisi iki wis canggih lan nahkidae wis duwe pengalaman akeh.


Salah siji panganan tradisional sing khas saka Surabaya jenenge pecel semanggi. Semanggi iki gampang ditemoni ning Surabaya nanging angel ning daerah liyane. Ning daerah liya, semanggi iki dianggep suket amarga angel dibedakake. Semanggi iki sejatine jenise akeh. Nanging ora akeh sing isa dipangan. Manfaate akeh gawe pencernaan lan akeh wong sing seneng amarga rasane gurih. Sing khas saka pecel semanggi iki ana krupuk rambak sing digawe saka beras. Saiki pecel semanggi wis akeh digoleki amarga lingkungan saiki wis padha rusuh lan akeh limbah pabrik. Iki ngebuktikake yen lingkungan ana pengaruhe karo panganan, salah sawijine ya semanggi iki. Kudune saiki awak dhewe mulai jaga lingkungan gawe kelangsungan urip lan rante panganan.


Mendaki gunung iku kombinasi olahraga ambek kegiatan rekreasi gawe ngarungi tantangan ambek bahaya nang lereng ambek jurang. Tujuane iku gawe ngentokno pemandangan sing apik teko puncak gunung iku mbasio kudu ngelewati kangelan utowo manjat tebing ben isok mencapai puncak e. Pendaki gunung iku dituntut gawe nduwe kemampuan nyatu ambek alam. Pendaki gunung sisan dituntut nduwe kemampuan gawe hal panjat tebing. Onok telung dasar pendakian sing disesuaino ambek kebutuhane. Siji, pendakian gunung sing ngelibatno panjat tebing. Loro, pendakian gunung salju. Telu, kombinasi teko rong jenis iku mau. Sak durunge ngelakoni pendakian gunung, onok akeh pol sing kudu dipersiapno. Mulai teko perbekalan sampe fisik pendaki gunung iku mau.


Onok siji panggon wisata sing paling terkenal teko Pasuruan, yaiku Taman Safari Prigen. Taman safari iki kebun binatang sing cocok banget dikunjungi karo rombongan keluarga. Taman Safari iki lokasine nang kecamatan Prigen, kabupaten Pasuruan. Panggon iki luase sampe 350 hektar dan ditumbuhi pepohonan hijau. Awak dewe isok menjelajahi alame nganggo montor dewe sambil ndelok sekitar 300 spesia satwa. Sing unik teko Taman Safari iki hewan hewane gak onok sing dikurung nang sangkar, tapi dijarno lepas ndek lahan kono. Dadi kene isok ndelok rusa sing mlaku-mlaku nyedeki montor-montor sing lewat area kono. Bahkan awak dewe isok tuku wortel nang gerbang masuk gawe mangani kewan-kewan teko montor. Taman Safari buka ket jam setengah 9 isuk sampe jam 4 sore pas dino biasa dan tutup jam 5 pas dino prei. Rego tikete 130 ewu per uwong pas dino biasa dan 145 ewu per uwong pas dino prei.


Perkembangan alat masak saiki ora karuan mulai teko sing digawe goreng sampek  kompor. sing digawe masak. Jarene situs kata data.co.id ngabarno nag Dewan Energi Nasional mulai genjot karo masarno kompor listrik utowo kompor induksi. Soale iku iso ngurangi penggunaan LPG sing bakal disetop peredarane sekitar tahun 2030. Mnagkane lewat upaya iku maeng, pemerintah usaha ben masyarakat terbiasa disek gawe kompor listrik utowo kompor induksi seng saiki gedol lumayan murah ambek macem-macem paketane. Mangkane saiki emak-emak sing rodok modern podo tuku kompor listrik soale oleh kabar ambek anjuran teko pemerintah maeng. Masio regane nag dikalkulasi luamayan isek cukup larang, tapi kanggo kedepane apik, emak-emak kabeh iku tetep jajal tuku kompor induksi maeng.


Biasane perkoro sing ora dikarepno iku iso ae meto. Koyok contone nag pas olahraga mlayau-mlayu iku moro-moro kebreset, terus kesleo ambek liyane-liyane. Nag sing angel iku nag wes kedaden kaget iku soale nag kaget iku urusane mesti dowo opo maneh. Terus nag wes kaget iku ora kenek diapak-apakno kejobo  nang dukun pijet ben ditoto maneh otote sing keblinger maeng. Nah kaget polahe kesleo iku biasane iso aboh sampek kedeh terus ora iso mlaku barang solae ancene otote breset terus akhire dadekno catu. Nah biasane nag wes kasep oleh noto otote iku nag waras mesti elek ambek menceng ora toto maneh. Dadi ati0ati nag olahraga ben ora kebreset utow kesleo.


Mbok menawa kanggo saperanganing wong, mangan jeroan kuwi rasane enak-enak wae. Nanging aku durung bisa manggihi ana ngendi enake panganan kang kasebut jeroan kuwi mau, arepa kuwi jeroan ayam, sapi, apadene kewan liyane. Arepa dimasak kanthi cara digoreng, dibacem, dicampur srundeng, oseng-oseng, aku panggah ora doyan. Dudu amarga sok sehat, ning penggalihku "yen pancen ora doyan lan bisa ngendhani panganan kang kalebu ora sehat, lakya malahane ta". Pranyata Kementerian Kesehatan wae ngandharake yen jeroan kuwi bisa nyebabake kolesterol dhuwur, asam urat, ngaboti kerjane ginjal, nganti bisa gawe obesitas. Mula mangan jeroan kuwi oleh-oleh wae anggere samadya lan ora aluamah. Supaya tetep bisa ngresepi enake jeroan tanpa gawe sakiting awake dhewe.


Nalika aku mangan rujak kopyok bareng kancaku, aku kaget marang rasane sing kecampur dadi siji. Rujak kopyok sing digawe saka pencit iki dicampur karo ulekan lombok, gula, lan uyah. Pencit sing digawe uga pencit sing isih enom banget dadi rasane bakal kecut banget. Nanging rasa kecut iki bakal ora kerasa amarga wis ana campuran gula lan uyah sing bakal nambahi rasa rujak kopyok iki dadi rasa sing enak campuran raca kecut, asin, legi. Yen ora biyasa mangan rujak kopyok, bakalan mringis-mringis ora kuat ngerasakke rasa campuran iki. Rujak kopyok bakalan luwih enak nalika dilebokke ana ing kulkas sik sadurunge dipangan supaya kerasa adem.


Dadi wong Islam kudu ngerti kepiye carane njaga kitab sucine utawa Alquran. Kitab suci iki ora mung diwaca saben dina wae, nanging kudu uga dijaga. Langkah utawa cara kanggo njaga Alquran antarane yaiku kaping siji, kudu melajari ayat-ayat sing ana ing Alquran kanti tenanan. Nalika maca Alquran kudu kanti khusuk, ora oleh guyon, lan kudu bener wacane. Kaping loro, usaha supaya bisa apal ayat-ayate. Maca Alquran uga ana ing bagian sholat, yen bisa apal ayat-ayat Alquran iku bakal luwih apik. Kaping telu, sinau kanggo ngamalake Alquran ana ing panguripan sadina-dina. Kui kira-kira cara supaya kita bisa tetep njaga Alquran lewat maca lan ngamalake apa sing ana ing Alquran.


Sabtu wingi, ibuku wis mumet amarga mesin cucine rusak. Ana sing ngomong yen kabele dikrikiti tikus, uga ana sing ngomong salurane mapet kamangka ngerusak mesin ning jerone. Banjur bapakku njajal ndandani, nanging isih kangelan lan mesine isih mati. Sorene, Toni dolan marang omahku. Ndilalah, Toni iki bocah SMK sing rada ngerti mesin. Dekne ngewangi mbongkar mesin kuwi banjur nemu yen mesin cuci kuwi umure wis tuwa banget lan komponene wis akeh sing rusak amarga jarang diresiki. Wesi sing ana ning jerone uga wis ketutupan karat lan akeh lumute. Jare Toni, mesin cuci iki perlu digenti nang mesin cuci sing pembuangan banyune luwih lancar.


Salah siji saluran TV sing paling terkenal nang Indonesia yaiku Indosiar. Indosiar iki nduwe jeneng lengkap Indosiar Visual Mandiri. Indosiar iki salah siji jaringan televisi swasta nasional sing didirikno sejak tahun 1995. Saluran iki beroperasi nang Daan Mogot, Jakarta. Awale saluran iki didirikno ambek Salim Group. Terus sejak tahun 2011, kepemilikan Indosiar iku dadi onok nang ngisor PT Elang Mahkota Teknologi Tbk dan marakno Indosiar dadi “duluran” ambek SCTV. Pendiri saluran iki yaiku Sudono Salim, Anthony Salim, ambek Eko Supardjo Rustam. Tanggal percobaan penyiaran e iku pas 18 Desember 1994, terus resmi diluncurno pas tanggal 11 Januari 1995. Slogan khas e Indosiar yaiku “Memang Untuk Anda”.


Nag awakmu delok wong sing kerjo nang kantor ketokane lak enake orambloko. Tapi asline iku yo podo ae, opo maneh sing dadi HRD tambah ora karoan ruwete. Nah penggaweane HRD iku ora kenek dianggep sepele soale iku termasuk sing gowo masa depane kantor iku maeng. Nah salah sijine penggaweane iku maeng yoiku golek utowo milehe karyawan ambek calon karyawan sing ancene cocok ambek karaktere kantor iku maeng, gaji karyawan sak pantese sing diatur karo undang-undang, ngopeni pegawai sing ono nang kantor iku maeng awit teko absene sampek ijin karo prestasi karyawan nang kantor iku maeng. Yo ancene penggawean nang kantor iku yo abot. Tapi yo kudu dilakoni nag ancene pengen kerjo nang kantor.


Diet iku mesti identik gawe wong sing lemu. Padahal diet gawe wong kuru iku yo onok, fungsine gawe naikno berat badan. Dan gawe awakmu sing kate diet, ojok atek sembarangan melu metode diet sing beredar nang media sosial. Paling bener iku konsultasi disik nang ahli gizi cek isok nemu cara diet sing paling pas gawe awakmu. Pas nang ahli gizi, awakmu bakal ditakoni teko kebiasaan sampe alergi opo ae selama iki. Nek wes, ahli gizi bakal bimbing awakmu diet sing bener dengan cara sing paling efektif. Ahli gizi yo bakal nyarano bahan-bahan panganan sing apik, cek dietmu isok luwe maksimal.


Nag delok olahraga mboh iku bal-balan, balapan, utowo liyane mesti duwe pemain sing dijagokno. Nah aku biasane senenge polambek sing jenenge Ronaldo masio saiki wes ora sepiro apik maene. Tapi olahragawan iku pinteri megilan ambek lingkungan, terus carane ngregani wong barang yo apike pol, seje ambek liyane. Masio wes dadi pemain sing paling top nang bal-balan tapi deke iku tetep mosisikno awake koyok wong liyo. Terus wonge iku yo gantenge ora ukur ambek awake ikku sangare pol kokot ora klimprak-klimpruk koyok gombal. Tapi sing garai aku seneng ambek deke yoiku wonge iku ora sombong, terus gelem ngregani wong masio wong iku ora sak level mbek deke.


Santi kuwi mahasiswa tata boga semester 7. Ing semester iki, dekne kudu magang lan penelitian ning pabrik roti. Dekne sinau mulai saka bahan roti, isiane, cara nggawene, kemasan, cara dodolan, lan cara ben roti iki awet. Jaman biyen, roti  digawe saka ragi sing disiyapke sedino sakdurunge dimasa. Nanging saiki, Santi luwih sering nemu roti nggawe ragi sing instan amarga irit dhuwit produksi lan bisa nggawe roti luwih akeh. Ing pabrik roti kuwi, Santi sinau piye carane njaga karesikan ben kualitas rotine uga saya apik tur ora gampang jamuren lam luwih awet. Santi uga sinau carane nggawe isian roti saka buah, susu, lan cokelat.


Ekskul iku akeh banget maceme, mulai teko ketrampilan sampe olahraga. Maceme ekskul olahraga sisan iku pasti onok akeh banget nang sekolah. Cuma sayange, ben ekskul olahraga iku mesti entok perlakuan sing bedo teko sekolahan. Semisal, basket iku luwe dispesialno, terus sing kasti iku koyok dadi anak tiri. Fenomena koyok ngono iku wes akeh banget kedaden nang hampir kabeh sekolah nang Indonesia. Perlakuan iku bakal luwe bedo maneh nek misal ekskul iku sampe isok nyumbang penghargaan sing isok ngapikno jeneng sekolah iku mau. Engkok pasti anggarane diundakno, latihane bakal luwe intensif, dan liyane maneh. Padahal semisal ekskul olahraga diperlakukno podo kabeh koyok ngono, arek-areke isok luwe giat dan isok nyumbang prestasi sisan gawe sekolah lho.


Ana sing bedha saka tandhing Karate ning Asian Games sing diadakake taun 2018. Olahraga saka Jepang iki dadi salah siji olahraga sing kondhang ning Indonesia wiwit tahun 90-an. Karate iki tandhinge ora sepisan, nanging ana jenis-jenis tandhing kaya tingkat kabupaten, provinsi, lan nasional. Uga ana tandhing antara perguruan siji karo liyane uga tandhing sak perguruan nanging bedha daerah. Saka tandhing kuwi, akeh sing baru ngerti yen Karate kuwi masio katon kaya tandhing gelut, tangan utawa sikil iki ora oleh kena marang awak lan kanggo tandha yaiku mbengok yen kena poin. Poin sing paling dhuwur kuwi yaiku yen poin tendangan sing cedhak sirah.


Robot kuwi digawe kanggo akeh kebutuhan, salah sijine yaiku kanggo kebutuhan pangkalan militer. Robot militer sing paling canggih ning dunya saiki yaiku salah sawijine The Ripsaw MS1 UGV utawa Ripsaw. Robot iki dirancang nganggo model transportasi perang lan yen pas lagi mlaku, bisa cepet banget yaiku maksimal 125 km/jam. Robot iki didukung karo anane mesin diesel V8 sing kapasitase 6,6 liter lan bisa ngasilake tenaga 650 horsepower utawa tenaga jaran. Robot iki bisa dikontrol saka adoh lan bisa ngisi ulang peluru lan bisa ngolah bahan bakare dhewe. Kabeh kuwi amarga Ripsaw pancen dirancang kanggo ngadepi perang lan ngelindungi keamanane negara.


Upacara Kasada iki salah siji tradisi sing onok nang Jawa Timur. Upacara iki termasuk nang salah siji upacara adat teko suku Tengger sing sek dilakoni sampe saiki. Suku Tengger iki salah siji komunitas sing mendiami wilayah kaki Gunung Bromo, kabupaten Probolinggo. Upacara Kasada iki ritual sing dilakoni gawe bentuk syukur ambek harapan cek dijauhi teko malapetaka. Upacara iki dilakoni dengan ngelarungi hasil Bumi nang njero kawah Gunung Bromo. Upacara iki dadi salah siji dino hari raya umat Hindu Tengger. Dan biasane, area Gunung Bromo bakal ditutup ben upacara sing siji iki diadakno. Dadi gawe awakmu sing kate berencana liburan nang Bromo, cek maneh tanggale, ojok sampe keliru dan malah barengan ambek upacara Kasada.


Mohammad Ahsan ambek Hendra Setiawan iku loro teko sekian atlet sing sek aktif ndek kejuaraan bulu tangkis. Rong atlet iku dadi siji regu dan dolen ndek pertandingan putra ganda ndek bulu tangkis. Pasangan sing luwe dikenal dengan jeneng daddies iki dadi atlet bulu tangkis sing paling legendaris nang Indonesia. Yaopo gak legendaris, mereka iki umure wis tergolong tuwek gawe ukuran atlet bulu tangkis pada umume. Tapi mereka iki nduwe tenaga sing cukup prima bahkan sek isok tembus nang final BWF 2022 wingi. Wes ngono, mereka iki dikenal ambek sifate sing humble dan dadi panutane para atlet bulu tangkis sak dunyo. Dadi gawe awakmu sing durung tau kenal ambek mereka, mulai saiki awakmu kudu kenalan ambek loro atlet legendaris teko Indonesia iki rek.


Olahraga iku kudu dilakoni rutin saben dina supaya awak bisa seger waras. Ora kudu oalhraga ning panggon khusus, ning omah uga bisa ngelakoni olahraga kayata yoga. Yoga iki bisa dilakoni dewe ana ing omah amarga wis akeh contoh yoga sing ana ing internet. Yen isih bingung kanggo olahraga yoga ana ing omah, iki ana tata cara supaya bisa konsisten kanggo olahraga yoga. Nomer siji, kudu bisa nggolek wektu sing pas. Bisa pas isuk sadurunge budhal kerja, utawa sore sawise mulih kerja. Nomer loro, sediakke panggon khusus yoga ning omah supaya bisa lebih fokus. Misale ana ing kamar, utawa latar sing sepi. Nomer telu, kudu konsisten kanggo ngelakoni yoga. Ora papa misale ora langsung bisa yoga sing abot, alon-alon asal kelakon.


Salah satu rumah makan seafood sing paling terkenal nang Suroboyo iku Warung Kepiting Cak Gundul. Mbasio asline guduk teko Suroboyo, tapi cabang legendaris e yo nang kono iku. Warung iku wes berdiri sejak 1992, dan ancen wes ket suwe terkenal. Bahkan saking terkenale, sampe wong luar kota akeh sing teko nyicip mrono. Panggone nang daerah Kupang Indah, dan gampang banget ditemoni. Mbasio jenenge warung kepiting, tapi yo dodolan seafood liyane sisan koyok urang, cumi-cumi, kerang, dan liyan-liyane. Mesene guduk sijian, tapi dihitunge per ons. Terus bumbune pun lumayan akeh pilihane, koyok asam manis, lada hitam, mentega, kare, dan rebus bumbu. Untuk regane ancen lumayan larang, cuma rego larang iku bener-bener sepadan ambek rasa kepitinge.


Yohanes Chris John utawa luwih akeh dikenal Chris John dadi salah siji atlet kondhang ing Indonesia. Dheweke atlet ulah raga tinju utawa jotosan. Dheweke isa mecahake rekor dadi salah sijining jwara dunya kelas wulu ingkang kapisan lan paling suwe kepindo ing salawase ana tandhingan jotosan. Dheweke iku isa banget mertahanake rekor kui. Yen diturut saka kaluwargane, bapake ndisik nduwe pepinginan dadi atlet tinju. Chris John dhewe nalikane ilik tau ajar wushu, dadi cara main ning ring tinju ora adoh saka tata cara wushu. Chris John mulai karir tinjune ing tahun 1998 lan terus menangake akeh banget pertandingan. Sing keri dhewe iku ing tahun 2003, dheweke kalah uda dadi jwara dunya kapindho. Nah, semangate dheweke iku gedhe banget kangga nggawa jeneng Indonesia.


Jaman saiki, arek enom iku kepingine nggolek laptop sing model e slim. Alesane iku mergo laptop iku mau bakal digowo terus ben isok nggarap kerjaan nang ndi ae. Nek nganggo laptop sing abot, durung nyandak kerjaan ae wes pegel disikan. Onok salah siji merk sing sering tak sarano gawe arek enom, yaiku Samsung. Laptop Samsung iki paling juara nek perkoro desain slim. Terus laptop iki enteng pol, dadi luwe enak gawe ditenteng nang ndi ae. Wes ngono, desain e super trendy dan cocok pol gawe arek enom sing pingin bergaya. Dadi gawe awakmu sing lagi nggolek desain laptop sing apik, pilih ae Samsung.


Saiki dino Kamis, berarti wayahe seminar rutin nang Sekolah. Seminar iki bakal ngundang narasumber teko endi ae sing isok ngekeki materi agama sing bermanfaat gawe seluruh murid nang SMP iki. Dino iki, narasumber sing diundang nang sekolah iku ustad Felix Siauw. Awale aku gak eroh sopo iku. Pas beliau perkenalan, dadakno beliau iki seorang mualaf sing mulai akeh sinau tentang Islam dan saiki dakwah keliling nang ndi ae, salah sijine yo nang Sekolah iki. Beliau cerito tentang kisahe sebelum memeluk agama Islam, dan betapa uripe gak tau tenang pas sek meluk agama Kristen. Pas meluk agama Islam, akeh banget ketenangan sing didapat dan beliau dadi tambah mantep gawe nyebarno ilmu Islam nang sopo ae.


Biasane arek kuliah iku luwe milih tuku panganan nang njobo timbangane masak dewe nang kos. Asalane muacem-macem. Onok sing mergo kulkase kebak, dapur kosan sing rusuh, gak gelem masak bareng wong liyo, wes akeh lah pokoke. Paling mentok-mentok o nek masak dewe iku mek masak mie. Nah aku nduwe cara masak mie nganggo magic jar. Pertama, isi banyu nang wadahe secukupe, terus cetek tombole dadi cook. Entenono sampe banyune umep, terus masaken mie ne koyok biasane. Ancen luwe suwe masak mie nang magic jar, tapi awakmu dadi gak repot ngantri nang dapur kos nek mek kate masak mie. Ayo cobaen caraku iku mau rek, gampang pol!


Yen digatekake, perekonomian ning Indonesia iki saya suwe saya merosot amarga ning taun 2023 jare bakal ana krisis. Akeh pegawe sing dipecat amarga perekonomian seret. Kabeh perusahaan rugi lan uga ora bisa nanggung urip para karyawane. Kamangka, sing kudu dilakoni yaiku pengendalian dana saka rekening pribadi. Pembagian dana iki kalebu aturan kanggo misahake kebutuhan lan uga dana cadangan. Kanggo wong sing isih kerja, uga kudu sing sregep mbayar BPJS tenaga kerja utawa ngecek tagihan ning kantor. Sing dadi masalah yaiku yen pegawai kangelan oleh hak kaya gaji sing kurang stabil, dikurangi, lan uga ana sing gajine dicicil. Pegawai dadi kangelan misahake kebutuhan.


Nulis iku dadi salah siji hobi sing populer ndek kalangan awak dewe. Onok sing ancen seneng nulis, dan onok sisan sing nulis gawe ngelampiasno perasaane. Wong-wong sing koyok ngono biasane angel gawe ngomong utowo curhat nang koncone. Timbangane sira tambah ngelu polane masalahe dipendem dewe nang ati, akhire mereka ngelampiasno dalam bentuk tulisan. Kadang onok sing bentuke dadi narasi, dan onok sisan sing nulis dalam bentuk crito fiksi. Roto-roto sing nduwe hobi nulis gawe pelampiasan iku nduwe akeh banget karya sing wes tau disebarno dan sing disimpen gawe woconan pribadi. Hobi koyok ngono pun termasuk hobi sing sehat gawe mental soale mereka isok ngebuang pikiran-pikiran elek sing onok nang utek dan bakal ditulis sampe plong.


Jarene situs doktersehat.com keripik menyok yo duweni kandungan sing lumayan apik gawe awak dewek kabeh. Masio kandungane ora sepiro gede nag dibandingno karo menyok sing durung diolah dadi kripik. Nag situs iku dijalesno nag nutrisine iku koyok contone karbohidrat, serat, protein, kalsium, zat besi, magnesium, fosfor, kalium, dan zinc. Terus menyok yo ngandung pirang-pirang vitamin koyok vitamin A, vitamin B kompleks, vitamin E, dan vitamin K. Mangkane aku senenge pol ambek kripik menyok. Terus ono maneh sing jenege kripik melinjo, keripik iki yo akeh kandungane contone kayok kalsium, protein, zat besi, ambek fosfor. Tapi aku tetep ora seneng soale rasane pahit.


Pertandingan olahraga sing ana ning kampus kuwi pancen rame banget lan seru amarga sing ditarungke kuwi jenenge fakultas. Nanging ana babagan sing kudu digatekake ben ora marai musuhan lan kerusuhan ning lapangan. Kaping pisan yaiku dadi suporter sing bijak. Suporter sing ndukung para atlet kuwi ora nyacati tim lawan lan ora dari provokator ning lapangan. Lagu-lagu suporteran uga kudu sing mbangkitake semangat tanpo ada unsur SARA, ngelecehake, lan ora nyinggung masalah akademi lan intelektual. Kaping loro yaiku ora gampang terprovokasi karo pertandingan lan ora emosian. Kaping telu yaiku nuwuhake sportifitas kang gedhe ben legawa yen misale ana tim sing kalah.


Biasane wong wes umum karo sing jenenge bayem ijo, tapi akhir-akhir iki ono sing jenenge bayem abang. Nag situs alodokter jelasno nag bayem abang iku duwe manfaat ora kalah karo bayem ijo. Manfaate yoiku njogo kesehaten otot, duweni sifat anti kangker, iso ngontrol kolestrol ambek gulo darah. Sak liyane iku yo duweni Nutrisi sing lumayan koyok karbohidrat kompleks, serat, banyu, vitamin A,B,C ambek K, folat, kalium, zat besi, ambek natrium. Mari ngunu, buah barang yo ono sing iso digawe jogo kesehatane jantung, yaiku buah alpokat, nak situse alodokter dijelasno nag alpokat yo duwe fungsi nag kesehatan sing lumayan apik, contone iso njogo kesehatane moto, ngontrol tekanane darah, ngelongi resikone kanker ambek liyan-liyane  yo akeh.


Mahen wayah preian sekolah mesti turu ing omah e mbah kakung e . wayah sore mahen delok-delok keliling kamar ing omah iku. Ing salah sijine kamar mahen nemokake barang sing ora tau didelok. Mahen takon menyang mbah kakung e, jarene mbah kakung barang iku jenenge keris. Keris iku pancen sengojo di simpen kaliyan mbah kakung amarga peninggalan e tekan nenek moyang e. mahen diceritani tentang sejarah e keris iku . Amarga mahen ora tau ero keris iku dewek e seneng pol ngerungokake cerito iku. Jarene mbah kakung keris yoiku jenis e senjata tradisional sing biyen e digawe leluhur utawi pahlawan utamane daerah jawa.


Gawe para bagpacker sing seneng travelling nang ndi ae, gak perlu sing jenenge hotel mahal. Sing dibutuhno iku penginapan sing murah tapi tetep nyaman. Salah sijine sing isok nawarno iku kabeh yaiku RedDorz. Hotel sing siji iki cabange wes onok nang ndi-ndi ndek seluruh Indonesia. Mulai sing lokasine nang pusat kota sampe sing panggone mblusuk nang gang tikus. RedDorz iki hotel sing fasilitase lengkap. Mulai teko kamar dan jedhing sing resik, AC, TV, lemari, sampe WiFi. Roto-roto regane iku murah banget. Bahkan onok cabang RedDorz sing per maleme nang ngisore 100 ewu per bengi. Wes ngono booking hotele yo isok online. Isok teko aplikasi RedDorz e dewe utowo aplikasi travel sing liyane koyok Traveloka, Agoda, dan liyane maneh.


Ono sing ngomong saiki kui wis akhir jaman. Salah siji tanda kui akeh wong sing saling fitnah siji karo liyane. Iki kui bahaya banget kanggo negorone awak dhewe sing dadi negoro kesatuan. Indonesia duwe akeh suku, basa, lan agama. Yen sak ben golongan kui saling fitnah iso gawe negoro kui remuk. Makane kui ben ora dadi padu pas ono informasi anyar kui awak dhewe kudu ngecek meneh beritane kui, valid opo ora. Kui neng Islam disebute tabayyun. Dadi sak ben ono brito sing tekan telingane awak dhewe kui, awak dhewe ora olah langsung percoyo, nanging kudu dikonfirmasi disik karo wong sing bersangkutan. Yen misale brita kui salah, awak dhewe malah uga keno dosone.


Love language iku siji teori sing ngekspreksikno cara uwong nang hubungan percintaan. Bah iku nang hubungan keluarga, romantis, utowo pertemanan. Love language iki dadi salah siji hal sing penting nang hubungan soale isok dadi cara gawe mahami satu sama lain. Love language iku onok limang macem. Siji, quality time alias ngentekno wektu bareng. Contohe koyok nonton nang Bioskop bareng, ngelakoni hobi sing podo, utowo mlaku-mlaku bareng, Loro, words of affirmation alias kata-kata penegasan. Contohe iku koyok dipuji ambek pasangan. Telu, receiving/giving gifts utowo ngekeki/nampani hadiah. Contohe koyok ngekeki kado nang pasangan pas lagi ulang tahun. Papat, physical touch utowo sentuhan fisik. Contohe iku pelukan. Terakhir, acts of service utowo tindakan melayani. Contohe mbukakno tutup botol gawe pasangan.


Sak keluargaku seneng banget ambek panganan sing jenenge pecel. Pecel iku panganan sing terdiri soko sayur sing wes direbus terus disiram bumbu kacang nang duwure. Nek nang Surabaya ambek sekitare, biasane sayuran sing digawe iku kecambah, kacang panjang, daun singkong, ambek daun kemangi. Terus bumbu kacange dibuat teko kencur, gulo abang, uyah, lombok, daun jeruk purut, karo kacang tanah sangrai. Bahan bumbune kabeh dicampur terus diulek sampe alus. Nek kate mangan, bumbune dijur disik karo banyu anget terus disiramno nang sayuran sing wes direbus. Biasane pecel dipangan nganggo sego terus ditambahi iwak liyane koyok ndhog, bali daging, mie goreng, utowo liyane.


Nang jaman saiki, kabeh iku podo koar-koar gawe nyiapno dana darurat. Tapi Vina iku gak tau ngerungokno saran gawe nyiapno dand darurat. Vina iku tipe uwong sing nek nduwe duit, pokoke kudu entek pas iku sisan. Motto uripe iku awak dewe nang dunyo mek pisan, dadi nikmati ae opo sing onok dan tuku sembarang nek awak dewe nduwe duit. Teko kono, Vina dadi gak tau nabung blas. Pokok nek onok duit, de’e bakal tuku sembarang kalir. Akibate, pas de’e kentekan duit, de’e pasti pontang panting gawe nggolek utangan. Aku sebagai koncone ndelok iku miris pol seh. Padahal gajine de’e iku rong digit, tapi sek ae sering ngutang.


Rapai kui alat musik tradisional seko Aceh. Bentuk koyo rebana nanging digawe seko kulit wedhus. Kui alat musik liyane kui, rapai uga ono cara perawatane. Rapai kui kudu disimpin neng ruangan tertutup lan panggon sing kering. Panggon sing lembab iso marake kulit wedhuse kui longgar. Nanging panggon koyo ngono kui, angel banget dientoke dadi kudu langkah perawatan sing liyo. Sedino pisan utowo paling ora seminggu pisan, rapai kui kudu dipepe. Dipepene ora kudu suwe-suwe, cukup 10 menit nanging ora entuk keno sinar srengenge langsung. Yen misale, kulit rapai tiwas kendor. Rapai kui iso dipasangi sedak, semacam rotan, sing iso gawe ngisi ruang antara rangka karo kulite.


Ngeresiki mesin cuci kuwi pancen babagan sing kadhang marai wong males amarga akeh wong sing nganggep ora penting. Sajane, ngeresiki mesin cuci iki manfaate akeh. Salah sijine yaiku ngurangi anane bakteri sing ana ning mesin cuci kuwi lan uga bisa ngelancarake kerjane mesin cuci kuwi. Sing paling penting yaiku, njaga ben mesin cuci kuwi ora gampang rusak amarga ana karat, lumut, lan sak panunggale. Sing paling penting diresiki kuwi tabung, bagian mesin sing kena banyu, lan uga selang kanggo nguras. Kamangka, kanggo kanca sing duwe mesin cuci, ayo luwih sregep ngeresiki mesin cuci. Yen pengen gampang uga bisa ndelok ning youtube cara-carane lan ben ora ngerusak.


Pas SMA, aku duwe konco cerak. Tekan saiki, awak dhewe isih kontak-kontakan. Senadyan dheweke wis nikah saiki, awak dhewe tetep sering ketemuan. Aku uga kenal karo bojone. Jenenge konco kui Qahhar. Aku kenal karo dheweke mergo awak dhewe lungguh jejeran pas isih kelas 10. Seko kui, awak dhewe kerep ngobrol lan aku dijak dheweke melu neng tim penelitian dheweke. Tekan lulus, awak dhewe sekelas terus. Senadyan lingguhe dhewe wis ora bareng meneh nanging awak dhewe isih kerep dolan bareng. Awak dhewe uga podo-podo seneng mangan mi ayam. Neng cerak sekolah, ono mi ayam sing enak. Awak dhewe isih langganan neng kono tekan saiki.


Biasane nag natalan konco-koncoku sing teko luar negeri iku budal nang grejo kanggo ibadah. Lah Natal iku termasuk salah sijine dino sing ancene dianggep suci karo wong-wong kristen maeng. Terus Natal iku yo riyoyone wong kristen sing biasane kedaden nag tanggal 25 desember kanggo memperingati lahire nabi Isa utowo sing diarani Yesus Kristus. Lah nag dino iku basane identik ambek kado-kadon utowo ngirim kado nang wong sing parek utowo sing dikenal. Terus yo ono sing ijol-ijolan kadon barang ambek wong sing terdekat koyok tonggo, keluarga, utowo konco. Terus sak liyane iku Dino iku yo identik ambek pohon natal sing bentuke iku koyok wet cemoro ambek diwei lampu pernak-pernik sing makan nang wit iku maeng.


Salah siji senjata tradisional sing terkenal banget nang Indonesia iku jenenge bambu runcing. Bambu runcing iku senjata sing terbuat teko bahan baku bambu sing diruncingno. Senjata iki mbiyen dinggo ambek bangsa Indonesia gawe senjata pas ngelawan penjajah kolonialis Belanda. Lambang bambu runcing iki akeh digawe gawe ngelambangno keberanian ambek pengorbanan gawe ngeraih kemerdekaan. Cara nggawe bambu runcing iku lumayan gampang. Pertama, golek bambu sing kuat dan ojok sing terlalu tuwo. Mbari ngono ujung bambune diruncingno sampe ketok tajem. Nek wes mari, ujung runcing bambu iku dibakar nang api cilik sampe werno ujunge dadi ireng. Terakhir, ujung bambu iku diolesi nganggo minyak cek luwe kokoh.


Soto akeh banget jenise. Nanging sing unik ya soto Betawi amarga soto betawi iki dimasak nganggo kuah susu. Soto iki isine daging, kentang, lan kadang ditambah sayur kaya tomat ben luwih enak Resep iki gabungan rempah-rempah karo gurihe susu. Rasane asin, legi, uda ana angete rempah. Kaldu saka daging ya kerasa. Soto Betawi iki dadi andalan amarga rasane bedha karo soto Surabaya lan Lamongan sing bening lan rasane luwih enteng ning ilat. Soto Betawi rasane luwih kenthel. Aja lali yen mangan soto Betawi tambahane emping lan krupuk ben tambah sedep. Yen kepengen tambah seger, isa ditambahi jeruk nipis ben luwih seger.


Mungkin, awak dhewe mikir apik yen kenderaan neng donyo iki kabeh wis beralih nganggo energi listrik. Lingkungan bakal dadi luwih sehat lan polusi dadi berkurang. Nanging, awak dhewe kudu iso ngiro-ngiro opo wae masalah sing iso awak dhewe rasake dhewe yen ngerti-ngerti wong kabeh nganggo kendaraan listrik. Sing kesiji kui, iso dadi krisis energi. Yen penggunaan listrik sing akeh ora diimbangi produksi energi sing duwur, iso gawe beberapa sektor sing bakal ancur. Sing keloro, yen sumber listrik kui ora seko energi sing ora terbarukan, kui ora terlalu ngaruh kanggo kesehatan lingkungan. Sing ketelu, penggunaan kendaraan listrik iki durung tentu iso ngatasi masalah kemacetan. Mergone, yen kabeh duwe kendaraan pribadi kui tetep bakal ngebak-ngebaki dalan.


Urip nag wes duwe gandengan iku seje ambek nag durung duwe gandengan, nag wes duwe gandengan nang endi-endi mesti ewo kabeh masio gandengane maeng iku wes ngolehe budal. Seje maneh ambek nag durung duwe, nag durung duwe biasane yo sak pegele awak nag dolan, soale mesti ora ono sing goleki. Masio dolan sak ulan ora muleh yo mesti ora ono sing obrak-obrak goleki mergane ora duwe gandengan. Tapi jarene wong sing durung duwe gandengan delok wong sing wes duwe gandengan iku pengen nang cepet-cepet duwe gandengan padal duwe gandengan iku akeh ora enake timbang enake. Tapi akeh sing ora ngerti perkoro iku maeng, mergane isin nag ate ngandani wong perkoro iku maeng.


Daerah ing Gunung Merapi sayah suwi sayah apik lan berkembang. Akeh banget panggon rekreasi anyar sing dikembangna karo masarakat ing daerah iku. Salah sijine yaiku Agrowisata Bhumi Merapi. Panggon iki dadi panggon sing rame ditekani wong-wong sak kaluwarga lan wis misuwur ana ing sosial media. Ing panggon iki akeh kegiatan sing bisa dilakokake kayata foto-foto. Akeh banget spot foto sing ana ing kene. Temboke sing dicet warna-warna, bangunane sing dibentuk kaya bangunan ing luar negri kaya Santorini, Arab Street, lan liyan-liyane. Ing Agrowisata Bhumi Merapi uga bisa njajal kanggo numpak jaran lan ndelok kewan-kewan kayata manuk, truwelu, bebek, ula, lan kewan liyane.


Tau kepikiran gak, opo’o werno telenan sing didol nang tokto-toko iku bedo-bedo? Dadakno, telenan iku bedo werno bedo fungsi. Dan telenan iku kudu dibedakno berdasarno fungsine. Nek kon mek nganggo siji telenan gawe kabeh, gede kemungkinan bakal onok bahan makanan sing tercemar bakteri dan ujung-ujunge dadi sumber penyakit. Dadi onok 6 fungsi telenan berdasarno werno. Siji, werno ijo gawe motong sayur ambek buah. Loro, werno biru gawe motong aneka macem panganan laut. Telu, werno abang gawe motong daging merah koyok sapi utowo wedhus. Papat, werno kuning gawe motong daging unggas mentah. Limo, werno coklat gawe motong daging sing wes mateng. Enem, werno putih digawe motong roti ambek panganan mateng liyane.


Pas aku ngaji guruku sing gulang ngaji iku ngandani nag nang tanah jowo iki islam disebarno karo sing jenenge Wali songo yaiku tokoh-tokoh agama sing sampek saiki terkenal. Nah salah sijine tokoh agama iku duwe cara nyebarno sing unik ambek aneh supoyo masyarakat nang tanah jowo iku iso nerimo agama islam, yaiku ambek tembang-tembang jowo sing lagune iku sederhana tapi gesenengi masyarakat jawa waktu iku. Nah biyen wong jowo iku ancene senege ambek tembang-tembang ngunuku. Nah tokoh agama sing gawe tembang iku maeng yaiku sunan kalijogo. Tembang-tembang sing digawe ambek terkenal sampek saiki yaiku koyok gundul-gundul pacul, lir-ilir, ambek liyan-liyane.


Perusahaan sing wes ngalami kerugian, iku kudu cepet cepet ditangani. Nek gak ngono, kerugian iku mau bakal terus bertambah dan marakno perusahaan iku kukut. Nek perusahaanmu lagi ngalami kerugian, awakmu kudu nggolek cara ben isok bangkit maneh. Aku nduwe cara gawe ngatasi iku kabeh. Siji, lakoni evaluasi terhadap bisnis. Loro, pertimbangno ide teko karyawan. Telu, njaluk pendapat langsung teko wong sing wes profesional dan nduwe akeh pengalaman. Papat, manfaatno media sosial gawe promosi sebagai cara ngatasi kebangkrutan bisnis. Limo, tingkatno pelayanan nang pelanggan. Terakhir, tingkatno efisiensi sebagai cara ngatasi kebangkrutan bisnis. Cara cara iku mau isok mbok lakoni gawe ngehindari kerugian ben perusahaanmu gak bangkrut.


Wingi pas aku online moro-moro ono sponsor sing nyudohno nag ono model Hp anyar sing saiki didol. Hp iku maeng kenek ditekok-tekok ambek layare barang yo kenek ditekok. Terus hp iku maeng yo ora opo-opo nag kenek banyu soale ancene digawe sistem ungulane sing didol nang wong-wong ben tuku. Mari ngunu, hp iku yo wes iso digawe nang sinyal 5G sing saiki isek anyar ambek arang sing duwe. Sak liyane iku hp iku maeng yo duwe kamera sing apike megilan soale pixele gede, terus mesine yo apike megilan. Masio akeh sing seneng ambek kepincut karo hp iku maeng tapi nag regane ora karuan sing iso garao wong klenger dompete, yo mesti mikir nag atene tuku.


Jarene situs salsawisata.com nad daerah perbatasan jawa timur ambek jawa tengah iku ono panggonan sing paling uapik. Daerah iku jenenge cemoro kandang, sak benere iku daerah jalure wong sing mungga gunung lawu. Tapi saiki angger preian sing dolan mrono tambah suwe-tambah akeh. Biasane aku nag balik balik nag omah yo mesti lewat kono kadang sak ulan piran terus yo niteni nag sing dolan mrono tambah suwe tambah akeh. Lah buktine saiki tambah akeh bangunane koyok penginapan ambek hotel wes akeh sing jejer-jejer nag pinggir dalan terus akeh kafe sing apik-apik. Nang daerah kono ancene apike pol pemandangane dadi yo ora nggumun nag akeh sing podo dolan nang kono. Masio ora duwe duwek akeh, cukup leren nang pinggir dalan ambek ngopi wae wes iso delok pemandang sing apik'e pol soale panggonane ancene nag duwur gunung. Mangkane nag pengen menikmati pemandangan alam sing bener-bener nyoto atok dolan mrene soale saiki failitasi tambah megilan.